
Stichting Rancho y Fundacion Lanta Papiamento a celebra 
Dia Internacional di Idioma Materno 


Diamars 21 di februari a 
celebra Dia Internacio- 
nal di Idioma Materno. 
En conexion cu e celebra- 
cion aki, Stichting Ran- 
cho hunto cu Fundacion 
Lanta Papiamento (FLP) 
a organisa un anochi di 
charla caminda a enfatisa 
e importancia cu e dia aki 
tin pa Aruba su idioma 
materno, Papiamento. 


“Nos ta celebra awe Dia In- 
ternacional di Idioma Mater- 
no, un dia hopi grandi y un 
dia hopi importante cu nos 
no por laga pasa asina facil 
sin dun’e su enfoke. Pabien 
na tur persona cu ta biba riba 
e pida baranca aki. No ta im- 
porta di unda bo ta bin, si bo 
ta un hende cu ta papia Arabe, 
Aleman, Chines , tur tipo di 
idioma cu ta biba na e isla 
aki, Spaño, Ingles, Hulandes 
y specialmente papiamento, 
pabien,” presidente di FLP, 
Eduard Pieters, a expresa. 


Como fundacion, FLP ta 
pone mas enfasis riba e idio- 
ma materno di Aruba. Pieters 
a remarca cu Papiamento ta 
un idioma cu a sobrevivi bao 
di tur circunstancia cu taba- 
tin. Circunstancianan cu na 
unda a pensa cu papiamento 
no lo sigui existi. “Papia- 
mento t’ey pa keda pero esey 
ta depende di nos si pasobra 
aunke Papiamento a pasa den 
tur e tempestad, e ta un idi- 
oma cu a sufri hopi daño, e ta 
sufri hopi daño keto bay,” el 
a agrega. 


El a splica cu por ehempel 
Ingles ta un idioma ta manera 
un horcan cu ta keto pero cu 
ta drenta y ta haci daño, no 
solamente na Aruba, pero 
na hopi otro parti di mundo 
tambe. El a indica cu e ta 
referi na daño, pero mester 
pone mas enfasis riba e idi- 
oma materno pa asina, hunto 
cu otro idiomanan, por saca 
un miho beneficio di dje den 
un contexto multilingual. 


Pieters a sigui splica cu e aña 
aki Unesco riba Dia Interna- 
cional di Idioma ta propagan- 
da educacion multilingual, e 
necesidad pa transforma edu- 
cacion. El a remarca cu edu- 
cacion multilingual basa ariba 
idioma materno ta garantisa 
igualdad, pero tambe e parti 
ekidad, inclusion y den cali- 
dad di enseñansa. 


“Ami ta orguyoso y contento 
di Papiamento como idioma 
materno, pero alabes mi ta 


sinti mi un tiki tristo paso- 
bra nos ta den un siglo 21 y 
ainda Aruba mester lucha pa 
por tin un instituto linguis- 
tico. Un instituto linguistico 
pa percura pa e desaroyo di 
e idioma materno di Aruba, 
esta Papiamento,” el a señala. 


Banda di esaki, el a enfatisa, 
cu ainda nos ta biba cu e re- 
alidad cu idioma Papiamento 
no ta den un gran mayoria di 
enseñansa basico. El a sigui 
splica cu un bes ancra cualki- 


er desaroyo, e por ta desaroyo 
sostenibel, e por ta e parti di 
respet, e por ta idioma, un bes 
cu ancra e desaroyo aki den e 
enseñansa basico, esey ta un 
extra garantia cu e por sigui 
sobrevivi. 


El a accentua cu ainda esaki 
no ta asina na Aruba y cu tin 
dos scol multilingual cu tin 
Papiamento como idioma di 
instruccion di grupo 1, kleu- 
ter, te vierde klas, pero mayo- 
ria di scol ainda ta na Hulan- 


des. 


Pieters a menciona tambe cu 
ainda nos leynan ta den idi- 
oma cu mas di 90% di e po- 
blacion aki no ta compronde, 
Hulandes, pero si ta spera pa 
e ciudadanonan comporta 
nan mes, pa nan sigui e regla- 
nan, pero e reglanan aki keto 
bay ta na Hulandes. 


“Manera mi a bisa, speran- 
sa ta e ultimo cos cu mi ta 
perde, y awe mi ta wak un 


sala asina yen, ta yena mi di 
orguyo. Hunto cu Stichting 
Rancho nos por a organisa e 
dia di awe y nos tin e speran- 
sa cu un dia nos ta bay wak 
Papiamento den un miho es- 
tado y cu un miho status aki 
na Aruba caminda nos por tin 
un instituto cu ta bay traha 
materialnan na papiamento, 
no solamente pa scol, pero pa 
e ciudadanonan, pa esunnan 
cu ta haci Aruba nan hogar, 
pa nan tambe por haya ma- 
terial pa sigui desaroya,” el a 
finalisa. 


Clifford Rosa, presidente di 
Stichting Rancho a ratifica 
tambe e importancia di e cel- 
ebracion di Dia Internacio- 
nal di Idioma Materno y e 
importancia di charlanan y 
mantene e dialogo bibo. 
“Nos tin algun charlanan 
tras di lomba caminda nos ta 
purba crea un dinamica tam- 
be di dialogo caminda cu por 
combersa, caminda cu hopi 
paisnan cu ta trahando hopi 
duro pa conserva nan heren- 
cia cultural y material ta pur- 
ba mantene un combersacion 
den diferente forma y sigur 
aki nos ta purba di trece e 
audiencia y como fundacion 
nos ta sumamente contento 
di mira un sala yen,” Rosa a 
expresa. 


El a enfatisa e importancia 
di e personanan cu ta skirbi 
literatura, pasobra esey ta un 
parti cu ta hopi necesario y cu 
tin mester di dje, vooral den 
e idioma Papiamento pa asi- 
na ey sigui encurasha y sigui 
motiva otronan pa skirbi mas 
cu ta posibel den e idioma di 
Papiamento. 


“Papiamento ta un parti su- 
per importante di nos her- 
encia cultural inmaterial cu 
mester wordo traspasa pa un 
otro generacion y p’esey e 
motto di Fundacion Rancho 
ta traspaso di informacion pa 
e generacionnan cu ta binien- 
do,” el a finalisa. 


Durante e evento aki, tur 
presente, y a traves di e pa- 
gina di Facebook di Stichting 
Rancho, por a disfruta di un 
charla di e miembro di FLP 
Dr. Joyce Pereira cu a trata 
e tema di aña di UNESCO 
'Enseñansa 
Multilingual', 
como tambe di FLP su 
miembro honorario Ramon 
Todd Dandaré, Mag. Lig., cu 
a elabora encuanto e balor di 
lesa y di literatura na Papia- 
mento. 


LOCAL A3 


Diahuebs 23 Februari 2023 


Den un reunion publico 
na Parlamento di Aruba 
ayera diaranson tabatin 
riba agenda e discusion si 
tabata aproba of no e ley 
cu ta autorisa minister di 
Asuntonan 
Economico, 
Comunicacion y Desar- 
oyo Sostenibel, Geoffrey 
Wever pa haci un dona- 
cion di un cantidad max- 
imo di 123.000 florin na e 
Fundacion Qredits Micro- 
financiering 
Nederland, 
como tambe cubri algun 
donacion realisa den pas- 
ado pa Gobierno di Aruba 
pa e fundacion aki. 


Den esaki, minister Wever 
den su prome intervencion a 
splica cu Qredits ta un fun- 
dacion cu ta yuda compani- 
anan cu no ta haya financia- 
mento di banconan door di 
hopi rekisitonan cu ta wordo 
solicita y cu ora un empresa- 
rio kier cuminsa un negoshi 
no tin e rekisitonan ey ainda, 
den sentido aki Qredits ta un 
poco mas flexibel y ta duna 
credito na e tipo di empre- 
sarionan aki yudando e otro 
parti di mercado cu otronan 
“no ta durf di subi” manera 
minister a sigura. 
“Mi ta kere cu e rol di Qredits 
den nos economia ta hopi 
importante y nos ta hopi con- 
tento pa wak Qredits opera 
den nos economia,” e man- 
datario a bisa. 


Igualmente el a informa cu e 
fundacion aki a duna aproxi- 
madamente 13 miyon di sala- 
rio caba na unda nan a crea 
casi 450 cupo di trabou y a fi- 
nancia mas cu 380 compania 
loke ta nifica cu “e relevancia 
y importancia di Qredits ta 
obvio.” 


Na 2018 Departamento di 
Asuntonan Economico a haci 
un studio pa asina wak con 
economia di Aruba ta hinca 
den otro na unda cu 97% di 
empresanan ta empresanan 
chikito y esaki ta e mercado 
cu Qredits ta activo, “nos a 
ripara cu den tur studionan 
cu nos analisa pa cu economia 
di Aruba cu por ehemplo, cu 
educacion di nos empresari- 
onan ta algo hopi importante, 
no tin opleiding pa nos em- 
presarionan y tambe acceso 
na financiamento pa otro tipo 
di empresanan cu ta menos 
tradicional,” minister Wever 
a bisa. 


Den e parti ta exactamente 
unda Qredits ta duna un 
empuhe na unda cu nan no 


solamente ta ofrece prestamo 
sino tambe ta yuda cu train- 
ing cu nan Small Business 
Academy y nan tin Be Your 
Own Boss Program cu ta e 
programa di educacion cu ta 
duna empresarionan of per- 
sonanan cu kier bira empre- 
sario, un training pa e porta 
miho prepara ora e haci su 
negoshi. 


Minister Wever a comenta cu 
na november di 2021 nan a 
haya e peticion di Qredits pa 
asina ey Gobierno di Aruba 
yuda nan cu 123.000 florin pa 
un parti di e prestamo y tam- 
be yuda organisa dos Small 
Business Academy y dos Be 
Your Own Boss Program 
“esakinan nos a financia caba 
basa riba comptabiliteitsver- 
ordening cu a bay via MB y 
esey a sucede caba culmi- 
nando na un forma exitoso pa 
nos hobennan y nos empre- 
sarionan.” 


Di loke ta trata e 123.000 flo- 
rin, el a sigura cu diferente 
miembronan di parlamento a 
haci preguntanan hopi valido 
over con esaki ta funciona na 
unda minister Wever a splica 
cu Qredits a haya su fondo 
for di Hulanda unda cu nan 
ta ofrece prestamonan na 
9.75% di interes, “e subsidio 
cu Gobierno a duna, tanto 
esun cu a wordo duna door 
di minister Xiomara Maduro 
y esun cu a mi ta pidi apro- 
bacion pe awe, ta ‘random 
subsidies’ pasobra en berdad, 
200.000 florin y 123.000 flo- 
rin, ta cuanto prestamo por 
duna di e suma ey?” 


Di e 200.000 florin el a bisa 
cu tabata un programa ca- 
minda Qredits a ofrece na 
esnan den pandemia tabatin 
mester di financiamento na 
e momento ey pa keda ‘in 
business’ caminda 100 em- 
presario a haci uso di e recov- 
ering program aki unda nan 
a haya e interes den e prome 
aña di 2% pero Qredits tin su 
mesun fondonan, nan ta haya 
placa di banconan Europeo y 
tin cu paga interes na e ban- 
conan aki y pa nan ofrece e 
2% Gobierno mester a yuda 
nan cu 200.000 pa cubri esey, 
minister Wever a señala cu “ta 
un ramdom subsidie cu gobi- 
erno a duna pa Qredits baha 
nan interes, no ta asina cu 
Qredits a haya un donacion 
pa Qredits por haci mas ga- 
nashi of pa Qredits bay dilan- 
ti, ta pa nan keda in business 
y nan kier a ofrece na empre- 
sarionan cu tabata casi failliet 


prestamonan na interesnan 
mas abao posibel door cu nan 
mes tin gastonan di finan- 
ciamento y nan tin cu paga e 
banconan pa por haya e placa 
aki y p’esey nan a puntra Go- 
bierno pa nan por baha e in- 
teres pa empresarionan aki.” 
E grupo di 100 empresario pa 
prome aña a haya 2% di in- 
teres y di dos, tres y di cuater 
aña na 6.75% lo cual tabata 
solamente posibel door cu 
Gobierno a duna e subsi- 
dio di 200.000 florin manera 
minister Wever a declara. 


E subsidio di gobierno di 
123.000 florin ta pa por baha 
e interes pa 5.75% haciendo 
esaki mas adecua pa empre- 
sarionan. 


Tabata na januari di 2022 
Conseho di Minister a aproba 
pa bay den trayecto aki y pre- 
para tur e legislacion na unda 
ayera 14 luna despues cu casi 
e fondonan reserva hera bay 


perdi pa proyecto aki segun 
minister Wever a bisa, pa e 
proyecto aki cu e tabata spera 
di haya aprobacion, “esaki ta 
pa ilustra cu no ta zoomar ta 
sinta warda y no ta respeta 
parlamento, e tin un trayecto 
cu ta tuma tempo.” 


Den un di e preguntanan cu 
parlamentarionan a trece di- 
lanti segun minister Wever a 
expresa, tabata bay den con- 
texto politico y “mi ta lamen- 
ta esaki, pasobra mi ta kere 
cu e ta un bunita proyecto y 
hopi importante. Ora nos ta 
yega na e pregunta si ta per- 
miti pa bin cu mas proyecto 
despues, nos tin e ley aki cu 
ta separa den dos caminda 
cu mi ta pidi aprobacion pa e 
223.000 florin pa mi duna for 
di mi begroting e placa ey cu 
ta reserva, a firma un MoU 
cu Qredits bisando cu si ta 
haya aprobacion di parlamen- 
to lo haci e pago aki, si par- 
lamento lo aproba por duna 


na Qredits pa e programanan 
por cuminsa.” 


Tambe el a bisa cu na e mo- 
mento ey Aruba tabata den 
un pandemia y cu aproxima- 
damente 500 miyon florin a 
wordo duna y tabata necesa- 
rio, caminda gobierno a spli- 
ca kico tabata e motibo y cu 
tabata un situacion excepcio- 
nal. “Durante e tratamento di 
e ley ey tur e hendenan aki ta- 
bata presente, tur a vota na fa- 
bor y e ley aki a wordo aproba 
unanimamente y aworaki ta 
haci politica cune. P’esey mi 
ta lamenta y ta haci como si 
fuera ta algo iregular pero 
den e landsverordening tur 
a vota y awe ta cuestiona cu 
e mesun argumento cu no a 
cambia, ta e mesun articulo.” 


Na final di e votacion, cu cin- 
co voto den contra y diesun 
na fabor, e ley a keda aproba. 


Cu 11 voto na fabor y 5 den contra 
Ley pa haci donacion na Qredits aproba den Parlamento 

Delegacion di Parlamento lo ta biahando pa Corsou pa reunionnan IPKO 


Durante conferencia di 
prensa ayera mainta, lid- 
er di fraccion di partido 
MEP den Parlamento di 
Aruba, Shailiny Tromp- 
Lee, a informa cu diado- 
mingo binidero un del- 
egacion di Parlamento lo 
ta biahando pa atende e 
reunionnan IPKO cu lo 
tuma luga na Corsou. 


Tromp-Lee a indica cu mane- 
ra ta custumber e reunionnan 
aki ta cuminsa cu un reunion 
tripartiet na unda e miem- 
bronan di Parlamento di Aru- 
ba, Corsou y Sint Maarten ta 
sinta hunto na mesa pa asina 
dialoga ariba topiconan cu e 
paisnan tin en comun. Pa e 
reunionnan aki, el a remarca, 
e topico mas importante cu 
tin riba agenda ta e parti di 
‘geschillenregeling’ (solucion 
di controversia) un biaha 
mas. 


“Mi ta kere e ta un termino- 
logia bon conoci caba. Las- 
timamente durante aña hopi 
biaha nan a traha riba e as- 


pecto aki caminda cu ora tin 
un disputa huridico entre e 
isla y Hulanda, hopi biaha na 
e isla no tin un proceso pa en- 
camina,” el a splica. 


Cu e geschillenregeling riba 


mesa atrobe, Tromp-Lee ta 
señala, nan ta indica cu e 
disputa huridico aki ta bay 
keda poni den man di un 
organo independiente di tur 
gobierno den reino y cu tur 
e consehonan, tur e pronun- 


ciacionnan di e organo aki, 
mester ta obligatorio. 


Pero el a enfatisa cu ta na e 
punto aki semper tabata ca- 
minda cu e dialogo ta tranca. 
“Ban spera berdad cu tin e 


deseo politico, ban spera cu 
awo den e acuerdo di gober- 
nacion di Hulanda ta para cu 
nan kier bay minimalisa e 
deficit democratico existente, 
cu nos lo logra cu e concepto 
cu awo ta bay keda presenta 
lo por keda carga y aproba,” 
Tromp-Lee a agrega. 


Den luna di januari Prome 
Minister, 
Evelyn 
Wev- 
er-Croes, a biaha pa Sint 
Maarten pa asina dialoga ariba 
e tema di deficit democratico 
tambe. Wever-Croes a indica 
na Bon Dia Aruba, prome cu 
su biahe, cu pa Aruba en ber- 
dad ta hopi importante pa ta 
na altura cu tal bes nan no por 
elimina e deficit democratico 
riba termino corto, pero ta 
importante pa cuminsa en 
todo caso cu un ley di resolu- 
cion di disputa cu ta decente, 
den cual como Aruba nan ta 
sinti cu si en caso tin un dis- 
puta cu Hulanda, tin un are- 
glo cu ta duna nan e derecho 
y ta salvaguardia e derecho 
di Aruba pa por bringa esaki 
tambe. 


Vacation Rentals Professionals Aruba ta reacciona riba estudio cu 
minister di Asunto Economico ta bay cuminsa 


Vacation Rentals Profes- 
sionals Aruba (VRPA) ta 
un asociacion cu ta de- 
fende y representa in- 
teresnan di e propietari- 
onan di vacation rental 
na Aruba na unda cu awe 
mainta nan ta bay haci un 
conferencia di prensa pa 
reacciona riba e reciente 
comunicado cu minister 
di Asuntonan Economico, 
Geoffrey Wever a haci to- 
cante un studio cu ta bay 
cuminsa pa midi impac- 
to di ‘vacation rental’ na 
Aruba. 


Nan a informa cu den ultimo 
añanan industria di vacation 
rental na Aruba a crece y a 
bira un pilar importante den 
industria di alohamento, to- 
cante esaki, nan ta menciona 
cu nan ta bay cuminsa un 
plan di accion di un lista di 
recomendacionnan cu a wor- 
do investiga di vacation rental 
responsabel y sostenibel na 
Aruba cu e fin cu e industria 
aki lo sigui prospera. 
Igualmente, nan ta sigura cu 
den e puntonan cu nan ta 
bay trece dilanti den e con- 
ferencia ta specificamente e 
reaccion di nan riba e comu- 
nicado di prensa cu minister 
Geoffrey Wever a publica 
tocante un estudio cu ta bay 


cuminsa pa midi e impacto di 
vacation rental riba e cantidad 
di casnan pagabel pa localnan. 
Den e publicacion ta indica 
cu “cada cas cu wordo ofreci 
como “vacation rental” ta ni- 
fica cu tin menos pa nos pro- 
pio localnan. E cantidad di 
casnan obtenibel pa localnan 
ta baha door cu personanan 
– cu no ta biba na Aruba – ta 
cumpra casnan den zona resi- 
dencial cu e meta di haci es- 
aki un “AirBnB”. Cu menos 
cas obtenibel door di e desa- 
royo aki pero cu un demanda 
grandi pa cas, e prijs pa cas ta 
sigui subi y bira impagabel pa 
nos mesun hendenan. Esaki 
ta stroba nos localnan di yega 
na nan propio cas.” 
Igualmente ta señala cu “esaki 
ta un desaroyo preocupante y 
cu tin e atencion di gobierno 
di Aruba. Door di falta di 
informacion y maneho riba 
“vacation rental” priva, Min- 
ister Geoffrey Wever su peti- 
cion na Conseho di Minister 
a wordo aproba pa asina cum- 
insa un estudio pa midi e im- 
pacto economico, social y pa 
sociedad di “vacation rental” 
na Aruba. E estudio esencial 
aki, fase 1, lo wordo ehecuta 
prome y basa riba e resul- 
tado di fase 1, fase 2 lo bira 
un conseho riba un maneho 
concreto y inclusivo.” 


Ta trece dilanti cu “desar- 
oyo sostenibel ta encera un 
sociedad inclusivo den cual 
cada persona por participa y 
logra su metanan. Cada lo- 
cal mester por yega na su 


propio cas. Garantisa acceso 
na cas adecua, sigur y paga- 
bel pa un y tur, Sustainable 
Development Goal 11, ta un 
condicion necesario pa desa- 
royo sostenibel. Mi ta sigur 


cu e estudio aki lo duna nos 
e informacion relevante pa 
traha maneho na beneficio 
di y eleva calidad di bida di 
nos ciudadanonan,” minister 
Geoffrey Wever a bisa. 

Politico preso por siña... 
Comunidad tambe ta siña...? 


E siman aki comunidad por a tuma nota di e 
suceso negativo di un anterior ministro a re- 
porta na porta di KIA pa cumpli cu su castigo di 
tres aña. Manera den tur caso, bon conducta por 
corta parti di e castigo, en todo caso ta keda sigur 
dos aña pa cumpli den cautiverio. 


Ta remarcable, y positivo, cu entrada na prison 
a bay den tur tranquilidad, sin sensacionalismo 
den prensa. E caso ta algo serio, no ta desea nin- 
gun persona pa mester cana e caminda aki. Di 
otro banda, no por ignora cu tres corte a evalua 
e documentacion di e caso y a conclui unanime- 
mente cu e hechonan ta innegable. Y papiando 
di e hechonan, esey no ta principalmente cu e lo 
a usa placa di su fundacion politico pa su propio 
persona. Esey ta djis un parti menor di e acusa- 
cionnan, cu ta contene primordialmente e mal 
uso di su funcion como ministro pa cobra pa 
decision gubernamental cu ta requeri su firma, 
cu e mester a tuma segun e particularidad di e 
caso y segun su consenshi, y sin cobra. E no ta- 
bata e promer cu a haci esey, y por ta e ultimo, 
si ta responde na e necesidad di crea un cuadro 
di trabao y control a traves di control indepen- 
diente, cu ta duna vista riba un structura adecua 
di prevencion. 


Den e añanan anterior na yegada di e ministro 
aki, firmamento di conseho laboral encuanto 
mercado laboral, cu mester acompaña e peticion 
pa un permiso di residencia pa un stranhero cu 
ta desea di traha na Aruba, tabata responsabilidad 
di un funcionario halto, sea un director of otro 
funcionario debidamente equipa. Den e caso aki 
e ministro tabata e promer cu a tuma e respon- 
sabilidad pa su mes persona, loke no a bay bon. 


Den e caso di e permiso di residencia mes, tambe 
tabatin un antecedente negativo anterior, cu den 
e gobierno di 2001 – 2009 a conduci na e desti- 
tucion di e ministro di e husticia pa loke ta e per- 
misonan di residencia. Den e caso ey tampoco 
e firmamento personalmente pa ministro a bay 
bon, cu varios denuncia di iregularidad cu a ter- 
mina den intervencion Hulandes, cu tabata kier 
a mira otro persona na timon di husticia. Como 
solucion ‘elegante’ a pasa e tarea temporalmente 
pa su colega encarga cu infrastructura. Ademas, 
tabata e pregunta practico ta con un ministro por 
tin tempo pa firma como 20.000 permiso pa aña, 
si inclui tambe e permisonan pa casa y yiunan cu 
a haya aprobacion di reunificacion familiar. 


E dos casonan aki ta indica bon kico por bay 
malo den despacho di un mandatario, ora ta 
asumi trabao di ehecucion, ademas den e in- 
transparencia di e oficina ey. En todo caso, feliz- 


mente pa comunidad, den ambos caso e setup a 
fracasa, cu consecuencia serio, den un caso mas 
cu e otro, pa e mandatario mes. E casonan ta in- 
dica tambe cu ta mihor pa e asuntonan aki ta den 
man di un funcionario publico halto, pa e min- 
istro por dedica su mes na tareanan netamente 
ministerial, kitando tambe siquiera e impresion 
cu e mandatario por ta parti di un setup delic- 
tivo. Na mes momento, si ta trata di un persona 
integro, e mandatario lo tin su mannan liber pa 
impone un control interno debido, cu ta yuda 
vigila henter e proceso administrativo pa pre- 
veni cualkier abuso na nivel di e departamento 
cu mester responde na e mandatario concerni. 


No pa promer biaha nos ta bolbe mustra riba 
e necesidad di desaroyo di control interno de- 
bido riba tur proceso administrativo, cu enfasis 
y prioridad pa e procesonan di permiso, manera 
pa residencia, construccion, emision di tereno 
di propiedad publico, pa establecimento di em- 
presa, etc. Nos no ta mira mucho movimento 
riba e tereno aki, y nos sa pakico no. E tipo di 
control aki ta ‘mara man di ministro’, esey nos ta 
tende regularmente como argumento pa man- 
tene e sistema di ‘cada ken pa su cuenta’ cu nos 
tin awor. Ta argumenta cu un ministro mester 
por desvia di conseho di su ambtenaarnan, sim- 
plemente pasobra un caso particular ey ta exigi 
esey. Riba esey tin un contesta contundente: no 
tin obhecion pa un mandatario desvia di un con- 
seho oficial di su subalternonan. E punto grave 
no ta cu el a desvia di un conseho, cu argumento 
sano, pero cu el a tuma placa pa esey . 


Den e caso cu nos ta trata aki, mescos e otronan 
cu ta sigui proximamente, ta trata di delincuen- 
cia repititivo, sistematico y organiza. Ta pesey 
autoridadnan hudicial ta papia di un ‘organiza- 
cion crininal’. E mas di 2000 caso di ‘ontheffing’ 
di cual un porcentahe sustancial tabata trata di 
caso cu pago, ta papia pa nan mes. 


E ex-ministro cu a cuminza sinta su castigo, 
a duna muestra cu e ta bay usa su tempo den 
prison pa reflexiona riba su futuro. Esey ta di 
aprecia y como loke nos a trece dilanti aki no 
ta algo personal contra su persona, nos ta desea 
cu e por encontra e caminda positivo ey pa su 
mes. E pregunta cu ta keda ta si comunidad, y e 
otro politiconan activo, ta comprende cu tanto 
actor politico, di cualkier color politico, na man 
di husticia no ta normal. Ta nan obligacion di 
yuda crea un ambiente legal y di control debido 
den e aparato, cu no ta mas un invitacion na uno 
moralmente mas debil pa haci uso di e oportuni- 
dad. Nos no ta mira e cambio ey ainda... 

Minister Rocco Tjon: 
Fundacion Famia Planea Aruba a mira logronan grandi pa aña 2022 


Recientemente, Minister 
di Husticia y Asuntonan 
Social Sr. Rocco Tjon, 
a bishita Famia Planea 
Aruba (FPA), caminda a 
ricibi e rapport anual pa 
aña 2022 y a haya un pre- 
sentacion amplio di tur e 
trahadonan como tambe 
di e hunta di maneho. 


E Mandatario a keda suma- 
mente satisfecho di a wak e 
estadisticanan, mirando cu 
FPA a brinda servicio na mas 
cu 17mil hende den aña 2022, 
y ora ta wak e productonan 
cu nan a brinda, ta papia riba 
di 96mil producto. Pues, un 
fundacion cu ora wak su his- 
toria, por bisa cu nan a sa di 
inova y restructura pa asina 
adapta na e demanda di co- 
munidad, pero no solamente 
di nos comunidad pero tam- 
be internacionalmente. 


Segun minister Tjon, e ta sat- 
isfecho di wak e desaroyo pos- 
itivo di FPA y con nan ta afilia 
awo na e federacion interna- 


cional pa loke ta “Planned 
Parenthood”, di cual FPA ac- 
tualmente ta un di e lidernan 
den nos region, pues e region 
Caribense. Banda di esaki, a 
ricibi tambe un presentacion 
virtual di e federacion inter- 
nacional di planned parent- 
hood. Na Augustus binidero, 
nan lo ta na Aruba, caminda e 
ekipo di Ministerio di Husti- 
cia y Asuntonan Social hunto 
cu FPA lo reuni cu nan. 
Banda di esey, a haci palabra- 


cionnan concreto cu FPA di 
con Ministerio di Husticia y 
Asuntonan Social ta bay sigui 
coopera y colabora cu nan, pa 
loke ta aña 2023, specifica- 
mente e evaluacion cu ta bay 
wordo duna. Tambe, mester 
bisa cu a evalua e colabora- 
cion a largo plaso, pa añanan 
2024, 2025 y 2026 pa loke ta 
e parti di subsidio y proyec- 
tonan y con ta bay duna con- 
tenido na e saki. 


Segun e Mandatario, e fun- 
dacion ta haci un tremendo 
trabou no solamente pa loke 
ta e tareanan cu nan ta brin- 
da, pero tambe pa e parti di 
“Corporate 
Governance”, 
con nan ta atende cu e parti 
administrativo y con nan ta 
responsabilisa nan mes como 
fundacion, cual por fungi 
como un ehempel pa demas 
fundacionnan na Aruba. 
Por ultimo, minister Tjon 


a expresa cu e ta hopi satis- 
fecho y emociona pa loke ta 
e planes cu tin nos dilanti. E 
vision di FPA, ta un comu- 
nidad consciente riba nan 
salud sexual en general, y ora 
ta wak e programma cu nan 
ta brinda muy en particular 
na e scolnan na Aruba, esaki 
ta bay man den man cu loke 
cu Ministerio di Husticia y 
Asuntonan Social ta para p’e. 


Minister Thijsen a haya presentacion interesante 
di Brightlands Maastricht Health Campus 


Durante un bishita di 
Minister Plenipotenciario 
mr. Ady Thijsen na Bright- 
lands Maastricht Health 
Campus e mandatario a 
haya un presentacion di 
COO di Brightlands Yvo 
Graus. 


Na Brightlands Maastricht 
Health Campus ta traha in- 
vestigadornan, negociante y 
studiante ariba innovacion 
den salubridad, prevencion 
medico y innovacion den di- 
agnotica di malesa. Asina si 
descrubi malesa den un esta- 
do tempran ta mihor. Bright- 
lands 
Maastricht 
Health 
Campus ta ubica 120 compa- 
nia, di chikito te multination- 
al. Sr. Graus den su presenta- 
cion a ilustra cu Brightlands 
Maastricht Health Campus 
tin dos tipo di compania: spin 
off cu ta companianan cu ta 
sali for di Universidad di 
Maastricht y bo tin compani- 
anan cu ta bin pafor di Uni- 
versidad. Door cu Bright- 
lands 
Maastricht 
Health 
Campus ta un joint venture 
entre e Universidad di Maas- 
tricht, e hospital academic di 
Maastricht MUMC+ y Pro- 
vincia di Limburg, hopi di e 
companianan ta ligan a sea e 
Universidad of MUMC+. 


Tambe Brightlands Maas- 
tricht Health un lugar ideal 
pa “starts-up” den e mundo 
medico. Den cuadro di esaki 
Minister Thijsen a puntra 
si 
Brightlands 
Maastricht 
Health Campus ta duna sos- 
ten na “starts-up” di Aruba. 
Sr. Graus a bisa cu in prin- 
cipio ta duna sosten na com- 
panianan cu a traha hunto cu 
Universidad di Maastricht. 
Otro “starts-up” pafor di 


Universidad di Maastricht 
por haya sosten unicamente si 
nan ta estableci na Hulanda. 
Si sr. Graus a bisa cu compa- 
nianan na Aruba cu kier haya 
sosten di Brightlands Maas- 
tricht Health Campus, lo por 
na momento cu nan tin un 
forma di cooperacion cu un 
Universidad of otro instituto 
di enseñansa. 
Sr. Graus a splica cu pa loke 
ta 
starts-up 
Brightlands 


Maastricht Health Campus 
ta brinda guia den peticion pa 
patent riba un invento. Esaki 
despues cu stipula cu e in- 
vento ta comercial atractivo y 
cu e ta bin na remarca pa pidi 
patent pe. Tambe Brightlands 
Maastricht Health Campus ta 
duna coach na e starts-up. 


Esaki considerando cu peti- 
cion pa un patent ta costa 
hopi placa. Sr. Graus a ilustra 


e compania Mosa Meat, cu ta 
un laboratorio pa cultina car- 
ni for di un cel. Un compania 
masha innovative mes cu tin 
atencion di inversionistanan 
renombra, manera e actor 
Leonardo di Caprio. Miran- 
do e discussion actual rond 
mundo riba e consequencia 
di cria di bestia tin riba e me- 
dio ambiente, companianan 
asina segun sr. Graus sigur lo 
bira importante pa futuro. 


Mirando 
e 
potencia 
di 
Brightlands 
Maastricht 
Health Campus pa duna 
guia na companianan desde 
comienso na momento cu 
nan bin cu un inveno te cu 
esaki ta cla pa subi mercado, 
minister Thijsen ta sigur cu 
starts-ups na Aruba lo mes- 
ter por busca manera di yega 
na cooperacion y asina por 
haci uso di e facilidadnan aki 
cu Brightlands Maastricht 
Health Campus. 
Finalmente Minister Thijsen 
a gradici sr. Graus pa e pre- 
sentacion hopi interesante cu 
a duina un bista Amplio riba 
e industria innovative riba e 
tereno medico. 


E potretnan ta cortesia di 
Arubahuis 

(CNN)—Ora arkeologo- 
nan a descubri dos ruman 
dera hunto, ken a biba du- 
rante siglo 15 AC na Israel, 
nan a keda sorprendi ora 
nan a mira cu un di nan a 
opera celebro prome cu su 
morto. 


E descubrimento aki ta e 
ehempel mas bieu di trepana- 
cion haya den Oosten anti- 
guo, cual ta un tipo di opera- 
cion cranial. 


Trepanacion ta consisti di 
corta un buraco den e cra- 
nio—y tin ehempel di e pro- 
cedura medico aki cu ta miles 
di aña bieu. 


E carpachi di e rumannan, 
ken a biba durante e edad di 
Brons entre 1550 AC y 1450 
AC, a wordo descubri du- 
rante un excavacion di graf 
den e ciudad antiguo di Tel 
Megiddo. 


E ruman mas bieu, cual a 


calcula di tabatin entre 20 pa 
40 aña, a haya trepanacion 
angular. Su cranio a wordo 
corta y despues a uza un in- 
strumento cu rand schuin pa 
traha 4 liña cu ta crusa cu otro 
na e weso frontal di e cranio. 
Esaki a resulta den un buraco 
cuadra di 30 millimeter. 


“Nos tin prueba cu trepana- 
cion ta un tipo di operacion 
universal cu ta miles di aña 
bieu,” Rachel Kalisher a de- 
clara, ken ta e autor di e es- 
tudio riba e descubrimento 
aki. Tambe e ta un candidato 
pa doctorado na Brown Uni- 
versity’s Joukowsky Institute 
for Archaeology and the An- 
cient World in Providence na 
Rhode Island, Merca. 


“Pero den e area di Oosten, 
nos no sa mira esaki pasa— 
tin solamente par ehempel di 
trepanacion den e region aki. 
Mi ta spera cu mas ehempel 
lo por trece mas conocemen- 
to den nos area profesional cu 


ta enfoca riba e conocemento 
di cuido medico y dinami- 
canan cultural den ciudadnan 
antiguo den e area aki.” 


Loke nan a haya straño tam- 
be ta cu a dera e homber cu 
pidanan di su cranio cual a 
wordo kita durante e opera- 
cion—pero esaki no tabata e 
unico descubrimento straño 
di cual ta trata e rumannan 
aki. 


Arkeologonan a descubri e 
graf den un area cerca di un 
palacio di e tempo ey na Tel 
Megiddo, cual a causa inves- 
tigadonan pa kere cu e dos 
homber aki tabata miembro 
di e clase elite den nan so- 
ciedad of kisas parti di un re- 
alesa. Test di DNA a revela cu 
en berdad cu e dos homber 
aki ta famia. 


A dera e hombernan cu po- 
chinan di cypriot, cuminda 
y otro posesionnan valioso. 
Esaki ta mustra similaridad 


cu otro grafnan antiguo di 
personanan di clase elite. 


Den bida, tur dos ruman ta- 
bata hopi malo. Nan carpachi 
tabatin marcanan di malesa, 
incluyendo heridanan cu ta 
sugeri malesa debilitante y 
cronico. Pero tur dos ruman 
por a sobrevivi pa basta aña 
cu nan malesanan. 


E ruman mas jong a muri 
den su adolescencia, proba- 
blemente pa via di un malesa 
contagioso manera tubercu- 
losis of lepra. 


E ruman mas bieu tabatin un 
verstandskies extra, pues e 
por a experiencia un malesa 
genetico manera Displasia 


Cleidocranial, cual ta afecta 
djente y weso, segun e inves- 
tigadonan. 


Investigadonan no por a con- 
clui pakico e ruman mas bieu 
mester a haya trepanacion. E 
metodo aki a wordo uza pa 
alivia presion den e cranio of 
pa trata sintoma di epilepsia y 
sinusitis. Textonan Mesopo- 
tamico Antiguo tambe ta sug- 
eri cu e operacion kisas tabata 
un “curacion pa malesanan 
sobrenatural,” Kalisher a bisa. 


Aunke no ta conoci pakico e 
ruman bieu a opera cranio, 
investigadonan a constata a 
base di un falta den curacion 
di weso, cu el a fayece despu- 
es di un par ora of dia. 


Homber di clase elite for di edad di Brons a 
opera celebro mas cu 3.000 aña pasa 


Dos sobreviviente di infarto ta move nan man atrobe 
despues di terapia experimental 


(ScienceAlert)—Dos pashent di 
infarto a logra move nan man 
atrobe despues di un procedura 
experimental cu a restaura con- 
exion zwak entre brasa, celebro 
y medula espinal. 


Heather Rendulic ta un di e dos so- 
breviviente. Pa un luna stret, como 
parti di un estudio lidera pa inves- 
tigadonan di Universidad di Pitts- 
burgh na Merca, e por a move su 
man mas facil ora pulsonan electrico 
tabata core den su medula espinal. 


Rendulic a sufri un infarto den su 
adolescencia, cual a lag’e paralisa na 
e banda robes di su curpa. Manera 
hopi sobreviviente di infarto, el a 
haya algun movemento bek, pero 


pronto esaki a disparce y hopi tarea 
diario no tabata posibel p’e. 


Pa hopi aña, Rendulic a biba “cu un 
man den un mundo di dos man”— 
pero awo a mira e posibilidad pa pa- 
shent di infarto den añanan binidero 
si stimulacion di medula espinal 
wordo aproba pa ta sigur y efectivo. 


“Ora e stimulacion ta cendi, mi ta 
sinti manera mi tin control di mi 
brasa y man atrobe, algo cu mi’n ex- 
perencia den mas cu 9 aña,” el a bisa. 


Aunke tin dos caso so reporta den 
e estudio, Rendulic y e otro partici- 
pante ta mustrando progreso claro 
den nan forsa di man, movemento di 
brasa y destresa di man despues cu e 


aparato cende. 


E aparato ta consisti di un par di im- 
plantenan metal electrico—flexibel 
manera spaghetti—cu a wordo poni 
den e pida ariba di e medula espinal, 
pa cual esaki ta conecta cu e sensor- 
nan di brasa y man. 


Ora e aparato ta cendi, e electro- 
donan a suministra pulsonan elec- 
trico pa e circuito espinal cual a bira 
zwak pa via di e infarto, pero cu si a 
keda intacto. En bes di forsa e mus- 
culonan pa move, e pulso electrico 
a amplifica mensahenan den e cir- 
cuito neural di e columna vertebral 
pa asisti movemento. 


Tur dos muhe den e estudio a sufri 


di diferente tipo di infarto, pero tur 
dos a mustra mehoracion den man 
y brasa. Nan a ricibi e stimulacion 
experimental 4 ora pa dia, 5 dia den 
siman, dentro di un duracion di 
prueba clinica di 1 luna. 


Den un serie di test cual a wordo 
graba riba video y cu sensornan sin 
waya cu ta detecta contraccion den 
e musculonan, por mira cu Rendelic 
por hisa su brasa, tene un canica di 
sopi, hinca cuminda cu forki, habri 
lock y pinta cierto figuranan. 


E movementonan aki, combina 
cu e rango den mocion di brasa y 
schouder, tabata un reto mas grandi 
cu e stimulacion di movemento den 
pia, segun investigado. Pero, tur dos 
exito tabata remarcabel. 


Aña pasa caba, investigadonan a re- 
porta cu 9 hende por a cana atrobe 
cu asistencia despues di ricibi stimu- 
lacion di medula espinal y rehabili- 
tacion. 


Prome cu esaki, un estudio na 2016 a 
mustra cu stimulacion electrico kisas 
tambe por mehora movemento den 
brasa y man despues di un daño na e 
medula espinal. Cu mas test, investi- 
gadonan den e ultimo estudio aki ta 
kere cu sobrevivientenan di infarto 
por beneficia di esaki tambe. 

ChristenUnie kier aumenta limite di edad pa uso di cannabis na 21 aña 


NLTimes) - E partido po- 
litico mas chikito den e 
coalicion actual, Chris- 
tenUnie, kier aumenta e 
edad legal pa cumpra can- 
nabis y hashish di 18 aña 
pa 21 aña di edad. 


Lider di e partido Mirjam 
Bikker ta premira di argu- 
menta na favbor di esaki riba 
diaranson durante un debate 
tocante politica di droga. 


E Gabinete ya caba kier inves- 
tiga si mester keda di acuerdo 
pa aumenta e edad pa combra 
di tabaco na 21 aña y Bikker ta 
haya “inexplicabel” con esaki 
no lo tuma luga pa cannabis. 
“Hobennan no ta pertenece 


den un ‘coffeeshop’,” e lider 
a expresa. “Huma tabaco ta 
adictivo, malo pa bo salud y 
desastroso pa e ambiente y 
nos hobennan.” Pa medio di 
aumenta e edad, menos ho- 
bennan lo drenta den con- 
tacto cu cannabis y menos ta 
probabel di bira adicto, Bik- 
ker a argumenta. El a acuso 
partidonan prgoresivo mane- 
ra D66 di “laga hobennan pa 
nan cuenta” pa medio di con- 
sidera uso di droga sagrado. 


Sinembargo e partido D66 
tambe ta kere cu e politicanan 


actual mester ta mas liberal. 
“Mas pleitamento, mas ley- 
nan contra droga y lenguahe 
mas fuerte no lo haci un dife- 
rencia,” D66 a comenta, cual 
ta e di dos partido mas grandi 
den e coalicion despues di 
VVD. 


Te ainda mester mira si tin 
sosten pa ChristenUnie su 
plan. Den aña 2012, e partido 
tambe a boga pa aumenta e 
limite di edad. E partido ta na 
fabor di cera tur ‘coffeeshop’. 


Orden pa Gobierno Hulandes stop di colecta y procesa data di pasahero 


(CuraçaoChronicle) - E 
Ministerio di Husticia y 
Siguridad 
mester 
para 
inmediatamente e prac- 
tica di coleccion grandi y 
di procesa detayenan di 
biahe y pasaheronan di 
aerolineanan segun Dutch 
Data Protection Author- 
ity a bisa diamars. 


E data ta ser usa pa tin un bi- 
sta den e movecion di crimi- 
nalnan y teroristanan, sinem- 
bargo e ministerio ta colecta, 
procesa y warda tur pasahero 
su data. “Esaki no ta permiti 
y mester stop inmediata- 


mente,” e autoridad a declara. 


Esaku ta trata record di 
nomber di e pasaheronan 
conoci como PNR Data. Se- 
gun e autoridad, e Ministerio 
ta colecta y automaticamente 
procesa y warda di manera 
sistematico y data di miles 
y miles di persona cu no ta 
pertenece na e grupo ni base 
di dato pa cual e practica aki 
ta dirigi, pues teroristanan y 
criminalnan serio. “E nece- 
sidad y proporcionalidad di e 
proceso aki no por ser husti- 
fica,” e vigilante di privacidad 
a comenta. 


E Ministerio mester limita e 
cantidad di PNR Data cu ta 
ser procesa di manera con- 


siderabel y solamente procesa 
data cu ta necesario y propor- 
ciona pa e lucha contra di ter- 


orismo y crimen serio. Segun 
e autoridad. Nan a conseha 
e ministerio pa haci esaki 
aña pasa, sinembargo segun 
e vigilante, e ministerio no a 
tuma accion pa cambia esaki 
y procesa e data conforme e 
ley te ainda. 


E ministerio a ricibi 14 dia pa 
indica con nan lo trece cam- 
bionan y cuminsa cumpli cu 
e leynan. “Nos ta autorisa di 
para e proceso di e datanan 
aki cu un prohibicion si esaki 
bira necesario.” 


Hues y fiscalnan ta menasa cu welga den ultimatum na Minister 


(NLTimes) - Huesnan y fiscalnan publico a manda un 
ultimatum na Minister di Proteccion Legal Franc Weer- 
wind riba diamars, unda cu nan a demanda cu e mester 
trece dialogo cu miho contract pa dia 10 di maart. Si e 
no cumpli cu esaki, e grupo tin plan di cuminsa tuma 


accion laboral, incluyen- 
do para trabaonan segun 
e asosiacion di hudiciari- 
onan Hulandes NVvR. 


E union a bisa cu e huesnan 
y oficialnan di corte ta bao 
presion inmenso pa causa di 
presion laboral fuerte, par- 
cialmente causa pa escasez 
di empleado. Den december, 
NvvR a suspende e dialogo- 
nan di negociacion colectivo 
cu e ministerio despues di 7 
ronda. 10 reunion a ser or- 
ganisa entre e miembronan 
den simannan recien. Se- 
gun NVvr, esaki a demostra 
cu e magestrado ta sostene e 
union en masse y ta prepara 


ma tuma accion. 


“Miembronan hudiciario lo 
marca e linea den henter e 
pais. Te aki y no mas,” segun 
president NVvR Marc Fier- 
stra. “Mi a papia cu e miem- 
bronan cu mester a traha 
henter un siman despues di 
a traha henter weekend, pa 
motibo cu simplemente no 
tabatin ningun otro persona 
y e sospechosonan kende nos 
no kier riba caya lo a ser laga 
den libertad. Eora nos mester 
un minister como dunador 
di empleo cu no ta mira otro 
banda sino ta cuminsa traha.” 


E union su demandanan ta 


inclui algun forma di com- 
pensacion pa e cantidad di 
trabao y overtime ademas di 
un miho oferta di salario pa 
causa di inflacion. Si e min- 
ister no a responde na esaki 
prome cu 10r di mainta pa dia 
10 di maart, e accion di labor 
lo ser tuma. Te ainda no ta cla 
exactamente ki accionnan lo 
ser tuma. 


Sinembargo NvvR a bisa cu 
nan lo tuma na cuenta e trab- 
aonan mas urgente y otronan 
cu mester di atencion. Tambe 
nan a sigura cu e orden publi- 
co y siguridad no lo ser com- 
prometi lo mas cu ta posibel. 

Amsterdam kier participa den experimento nacional 
di cultivacion di cannabis 


(NLTimes)—Amsterdam 
kier participa den e ex- 
perimento 
nacional 
pa 
regula e cadena di sumi- 
nistracion na coffeeshops, 
of un test pa determina si 
ta posibel pa haci e culti- 
vacion di cannabis legal. E 
proyecto nacional a expe- 
riencia varios retraso den 
e ultimo añanan despues 
cu a ricibi un apoyo di 
mayoria den parlamento 
na 2016. 


E municipio ta investigando 
cua districto den e ciudad lo 
mester participa, e alcalde 
Femke Halsema a conta Cab- 


inet nacional. E municipio 
tin e meta di tin un districto 
apunta pa mei. 
E alcalde, e hefe di polis y e 
hefe di e oficina di fiscal a 


dicidi hunto na januari pa 
participa den e experimento. 
Amsterdam a expresa den 
pasado cu nan tin interes pa 
participa, pero esaki “a bira 
imposibel pa via di e cantidad 
halto (166) di coffeeshop den 
e ciudad,” segun e municipio. 


Prome, 10 municipio a wor- 
do selecta pa participa den e 
experimento di cultivacion, 
consumo y benta di cannabis. 
“e Cabinet ta preparando awo 
pa expande e experimento cu 
un municipio extra. E Acto 
pa Cadena di Coffeeshop 
Cera ta haci esaki posibel ta 
wordo evalua actualmente pa 


Tweede Kamer.” 


E municipio a bisa cu e escala 
y populacion di e districtonan 
ta haci cu nan ta “adecua” pa 
por participa den e experi- 
mento. Pronto Amsterdam lo 
drenta den discusionnan cu e 
liderasgo di e districtonan y e 
sector di coffeeshop tocante 
participacion. 


Tin 
discusionnan 
actual- 
mente cu e Ministerio di 
Husticia y Seguridad, y e 
Ministerio di Salud, Bien- 
estar y Deporte pa por traha 
riba e detayenan, e ciudad a 
declara. 


Compleho di skyscraper na Rotterdam evacua pa menasa di bom 


(NLTimes)—Un menasa 
di bom a causa un evacu- 
acion di De Rotterdam, 
cual ta un skyscraper di 
44 piso y cu ta consisti e 
3 diferente toren na Rot- 
terdam-Zuid. Personal di 
seguridad trahando den 
e edificio na Wilhelmi- 
nakade a haya e menasa 
y a reporta esaki na auto- 
ridadnan. E duna señal cu 
tur cos ta na ordo un rato 
prome cu 4or di atardi, 
pero no a anuncia ningun 
detencion. 


E menasa a sosode rond di 
1:40 di atardi. Alarma a bati 
un ora despues. “Como pre- 
caucion, e edificio ta wordo 
evacua y a puntra tur hende 
pa bay cas. Servicionan di 


emergencia ta evaluando e 
situacion,” e hefe di polis a 
declara. 
Inmediatamente polis a cera 
un pida di e Wilhelminakade 
cerca di e crusada cu brug di 


Erasmus. E compleho di casi 
150 meter di haltura ta lo- 
calisa banda di e rio Nieuwe 
Maas. E ta inclui residen- 
tenan den e west toren, y 
un hotel den e oost toren. E 


evacuacion a cuminsa cu e to- 
ren memey, unda tin oficina 
pa servicionan di municipio, 
incluyendo e departamento 
di City Management y Ur- 
ban Development, segun Ri- 


jnmond. 


“Despues di e menasa na De 
Rotterdam, e team di exper- 
tonan di obhetonan explosivo 
a lansa un investigacion. Esa- 
ki a mustra cu no tin menasa 
riba e tereno,” polis a bisa riba 
rednan social prome cu 4or di 
atardi. Autoridadnan ainda ta 
investigando ken a haci e me- 
nasa aki. 


Bou di protocol do Grip 1, 
tur personal cu ta responde 
tin e ordo pa coordina bou 
di un comandante, mientras 
mas recursonan wordo haci 
disponibel pa trata e emer- 
gencia. 


Welga di sushi suspendi; municipionan y sindicato ta yega na acuerdo 


(NLTimes)—E asociacion 
di municipionan Hulan- 
des VNG y sindicatonan 
di comercio a yega na un 
acuerdo colectivo pa tra- 
hadonan di municipio. 
Welga cu tin actualmente 
den varios ciudad lo wor- 
do suspendi. 


Empleadonan 
di 
muni- 
cipio cu salario mas abou lo 
ricibi un aumento di 13%. 
Empleadonan ta inclui en- 
tre otro pikidonan di sushi 
y empleadonan di servicio 
pa limpia. Empleadonan cu 
salario mas halto cu e prome, 
incluyendo oficialnan di se- 
guridad, lo ricibi un aumento 
di 12%. Empleadonan cu e 
salario mas halto lo ricibi un 
aumento di 7%, segun un vo- 
cero pa VNG. 


Trahadonan di municipio lo 
haya un dia off extra e aña 
aki. Cuminsando otro aña, 5 
di mei lo ta un dia off pa nan, 
NOS a reporta. “E emplead- 
onan di servicio di limpiesa 
pa e municipio y seguridad 
a laga Hulanda mira y tende 


cu nan ta indispensabel. Pero 
tambe cu nan no ta gana su- 
ficiente placa tur luna. Cu e 
acuerdo nobo aki, nos lo pre- 
veni pa nan busca refugio den 
otro sector cu salario mas hal- 
to,” negociado di CNV Juan 
Schot a declara. 


Servicionan di limpiesa pa e 
ciudad y oficialnan di segu- 
ridad pa municipio a bay den 
welga na varios municipio 
den e ultimo simannan. Un 
welga di un siman a cuminsa 
na Amsterdam dialuna, cual 
a resulta cu sushi a wordo 
bandona riba caya caba. Lim- 
piadonan di ciudad na Den 
Bosch y Maastricht a cumin- 
sa cu nan welga awe. Tabatin 
e expectativa cu esaki lo causa 
hopi problema, mirando cu 
carnaval a caba ayera nochi 
den dos ciudad y sushi riba 
caminda no a wordo limpia 
ainda. 

Merca a autorisa extradicion di ex-presidente Peruano 
Alejandro Toledo 


(NTN24) - Diamars ul- 
timo Fiscalia di Peru a in- 
forma cu Merca a autorisa 
e extradicion di e ex presi- 
dente di su pais Alejandro 
Toledo pa delitonan di 
corupcion. 


“A haya sa cu Departamento 
di Estado di Merca a concede 
extradicion di Alejandro To- 
ledo Manrique pa delitonan 
di colusion y labamento di 
activonan,” e entidad a skirbi 
riba Twitter. 
Fiscalia tambe a menciona 
cu “ta realisando e coordi- 
nacion” 
cu 
autoridadnan 
“nacional y stranhero” pa e 
“proximo ehecucion di su ex- 
tradicion.” 
Den e calculonan di Ministe- 
rio Publico Peruano ta detaya 
cu e procedura lo por com- 
pleta den un par di luna. 
“No tin un plaso fiho, pero 


realisando 
e 
trabou 
en- 
tre ambos Estado, nos ta 
spera cu no lo pasa di ocho 
siman,”Alfredo Rebaza, fis- 
cal superior di Oficina di 
Extradicion 
di 
Ministerio 
Publico Peruano a bisa na e 
medionan local. 
Toledo di 76 aña, a wordo de- 
teni na juli di 2019 pa acusa- 
cionnan di corupcion na su 
pais y ta den prizon domicili- 
ario na su cas na California. 
Na Peru e ta wordo acusa 
di ricibi miyones dollar di e 
compania constructor Ode- 
brecht a cambio di contract- 
nan di obranan publico. 
Toledo a admiti cu Odebre- 
cht a paga por lo menos 34 
miyon dollar y cu el a ricibi 
parti di e placa ey sin haya sa 
su procedencia. 
Defensa di Toledo ta bay pre- 
senta un recurso di apelacion 
na Corte di Districto Nort 


di California na Merca pa 
pidi e suspension di proceso 
di extradicion den su contra, 
segun loke e procurador Ad 
Hoc pa e caso di Lava Jato, 
Silvana Carrion, a informa. 
Carrion tambe a anuncia cu 
Departamento di Husticia 
di Gobierno di Merca a pre- 
senta un pedido pa revoca e 
fiansa imponi na Toledo pa 
bandona e penal di Maguire 
cu a tuma luga na maart di 
2020 na California. 
“Si corte ta resolve e pedido 
di revocacion di e fiansa, e se- 
ñor Toledo por wordo deteni 
y poni den disposicion di U.S 
Marshals, cu ta e servicio di 
polis di Merca, y a traves di e 
organo aki ta haci ehecucion 
di entrega na Estado Perua- 
no. Nos ta calcula cu esey lo 
tuma dianan.” 


Mexico: Lopez Obrador a ofrece asilo na opositornan di Nicaragua 
pero no ta condena medidanan di Ortega 


(EFE) - Ayera diaranson, 
presidente di Mexico, An- 
dres Manuel Lopez Obra- 
dor a ofrece asilo y nacio- 
nalidad na e opositornan 
nicaraguense cu a wordo 
expulsa di su pais y a in- 
vita pa resolve e crisis po- 
litico mediante “dialogo,” 
sinembargo, el a evita un 
biaha mas condena e me- 
didanan di e mandatario 
di e pais ey, Daniel Ortega, 
cu a kita e nacionalidad di 
mas di un centenar di nan. 


Den un carta cu Lopez Ob- 
rador a manda na Ortega 1 di 
december ultimo y cu a haci 
publico ayera diaranson, e 
presidente Mexicano a mus- 
tra habri pa ricibi e opositor- 


nan cu tabata preso na Nica- 
ragua. 
“Asilo, 
nacionalidad, 
loke 
nan kier. E nacionalidad no 
por wordo perdi pa decreto,” 
Lopez Obrador a bisa den un 
rueda di prensa, despues di 
anuncia cu varios di e Nica- 
ragueño cu a wordo deporta 
pa Merca “kier keda na Mex- 
ico.” 
Aunke tabatin cuestionamen- 
to, Lopez Obrador a evita un 
biaha mas condena e crisis 
politico cu tin na Nicaragua, 
specialmente despues di e de- 
portacion di 222 opositor y 
revocacion di nan nacionali- 
dad e dia 9 di februari ultimo. 
Seis dia despues, autoridad- 
nan di e pais a kita e naciona- 
lidad na otro 94 Nicarague- 


ño, entre nan religiosonan, 
ex funcionario, defensornan 
di derechonan humano, di- 
sidente Sandinista, opositor- 
nan, periodistanan y studian- 
tenan. 
Den e carta cu Lopez a man- 
da na Ortega na december 
ultimo, el a sigura na e man- 
datario Nicaragueño cu e 
ofrecemento humanitario di 
Mexico no ta implica e re- 
chaso di su regimen. 
Ademas el a agrega cu no ta 
intencion di su gobierno “pa 
haci ningun expresion publi- 
co riba e tema aki” y cu “cual- 
kier comunicacion pa esey lo 
ta determina cu Gobierno di 
Nicaragua.” 
E silencio prolonga te awor 
pa e mandatario Mexicano ta 


den contraste cu otro Gobi- 
ernonan Iskierdista di Latino 
America, manera esun di e 
presidente Chileno Gabriel 


Boric, ken varios biaha a con- 
dena Gobierno di Nicaragua 
y a referi na Ortega como un 
“dictador.” 


Segun Gobierno, El Salvador ta reduci cifranan di mortalidad materno 


(EFE) - El Salvador a re- 
duci su cifranan di mor- 
talidad materno y neona- 
tal, y a registra e nacemen- 
to di mas di 69.000 baby 
den ultimo aña, segun dos 
fuente oficial a indica. 


Elisa Gamero coordinador di 
proyecto di Salud y Nutri- 
cion di Despacho di Prome 
Dama di El Salvador, a señala 
cu den e prome aña di e ley 
Nacer con Cariño para un 
Parto Respetado y un Cui- 
dado Cariñoso y Sensible 


para el Recién Nacido “nos 
a haya resultadonan hopi im- 
portante.” 
“E logro di mas importante 
ta cu 69.000 baby a nace cu 
e modelo nobo di atencion 
materno infantil. Kiermen, 
nos tin mas di 69.000 baby cu 
a haya un experiencia di par- 
to positivo acompaña di nan 
famia,” Gamero a comenta. 
El a enfatisa cu a “reduci mas 
di e mita di cifranan di mor- 
talidad materno” debi cu, na 
2021 “nos tabata registra un 
cifra di 62.8 morto materno 


pa cada 100.000 baby recien 
naci y awor ta di 34.5 pa cada 
100.000 baby cu a nace bibo.” 
Ademas, el a sostene cu “e 


cifra di morto di babynan a 
pasa di 5.67 pa cada 100.000 
pa 5.22, e cifra di mas baha di 
Centro America.” 


Di su parti, e dokter gine- 
cobstetra Patricia Guardado a 
señala cu den un aña di e im- 
plementacion di e ley Nacer 
con Cariño “tambe embara- 
sonan di hoben a baha di 22% 
pa 19.8%.” 
Tambe a agrega cu e ley aki a 
permiti “actualisa e conoce- 
mentonan di e profesional- 
nan di salud, actualisa e pro- 
tocolnan, tur e guia di trabou 
cu profesionalnan di salud 
tabata usa loke ta permiti na 
nan pa haya miho informa- 
cion y miho hermentnan.” 

Republica Dominicana ta bolbe estrena legislacion electoral den 
eleccion di 2024 


(DiarioLibre) – Republica 
Dominicana ta bay elec- 
cion otro aña, y mescos cu 
e ultimo eleccion, ta bolbe 
estrena un Ley Organico 
di Regimen Electoral, e 
biaha aki cu e figura fis- 
cal electoral y un Procu- 
radoria Specialisa pa e 
Persecucion di crimen- y 
delitonan electoral. 


Durante e eleccion di 2020, 
nan a celebra e eleccion cu ley 
15-19 cu a anula ley 275-97 
cu tabata vigente te e tempo 
ey. 


Cu e Ley Organisa di Regi- 
men Electoral nobo, e cri- 
men- y delitonan electoral ta 
bay ta conoci pa e tribunalnan 
penal ordinario di e Poder 
Hudicial, na momento cu ta 
denuncia pa e portico afecta, 
e huntanan electoral of di 
ofishi di parti di e Procura- 
duria Specialisa. Mediante e 
sentencia di e tribunal consti- 
tucional a kita e competencia 
ey for di Tribunal Superior 
Electoral. 


Cu e legislacion nobo a esta- 
blece cu e Procuraduría Gen- 
eral di e Republica ta bay ta 
encarga cu e investigacion 
y persecucion di crimen- y 
delitonan electoral. 


E instancia ta bay ta dirigi pa 
un procurador general ad- 
hunto of di Corte di Apela- 
cion, y ta bay tin competencia 
ariba nivel nacional, e ta bay 
conta cu cuater adhunto. 


E designacion di e procura- 
dor ta bay ta a cargo di Con- 
seho Superior di Ministerio 
Publico, mediante un con- 
curso publico cu lo mester 
wordo realisa cu no menos 
di dos aña di anticipacion pa 
e eleccionnan nacional. Su 
mandato lo dura cuater aña y 
lo por wordo renoba pa un di 
dos y unico periodo. 


Venezuela: 80% di enfermeronan a emigra 


(ElNacional) - Ana Rosa- 
rio Contreras, presidente 
di Colegio de Enfermeria 
di Caracas a informa cu 
80% di e trahadonan di 
e gremio (120 mil) a bay 
for di Venezuela debi na e 
condicionnan economico 
y social. 


Contreras a sigura, durante 
un rueda di prensa, cu tin 
unidadnan cu mester tin 120 
enfermero, pero ta conta cu 
solamente un of dos. 


“Administracion di Nicolas 
Maduro ta caracterisa pa ta 
e pio enemigo di e clase tra- 
hado di Venezuela. Un sala- 
rio di 130 bolivar, cu tabata 
coresponde na 30 dollar den 
2022, awendia a bira 5.38 dol- 
lar. Kiermen e trahadonan ta 
den un pobresa extremo,” el 
a manifesta. 


El a señala cu na 2023 den 
e Colegio de Enfermeria di 
Caracas nan a ricibi 25 so- 
licitud pa eherce e profesion 
den exterior y cu, den e me- 


sun periodo, unicamente na 
e hospital Maternidad Con- 
cepcion Palacios a keda pre- 
senta 80 renuncia. 
El a afirma cu e situacion di 


emergencia humanitario a 
bira pio y cu pa e motibo ey, 
e gremio a participa den e 
protestanan na e pais den e 
ultimo simannan pa reclama 


salarionan husto y exigenci- 
anan salarial. 


Contreras recientemente a 
cuestiona e posibilidad pa 
establece un salario di emer- 
gencia cu lo exclui e benefi- 
cionan social y otro benefi- 
cionan. 


“Nos lo por acepta bonus 
door di e crisis económico, 
pero hamas nos lo permiti pa 
nos salario wordo yama sala- 
rio di emergencia, afectando 
e beneficionan social y otro 
beneficionan,” el a bisa. 


E gremialista a rechasa ade- 
mas e patronchi di hostiga- 
mento di parti di organismo- 
nan di seguridad di e estado 
pa desmobilisa e trahadonan 
cu ta reclama condicionnan 
di trabou y di bida digno. 


Venezuela ta mantene su mes den ultimo luganan di ranking di paisnan 
cu pio servicio di internet 


(ElNacional) - Venezuela 
ta sigui ocupa e ultimo lu- 
ganan di diferente rank- 
ing cu ta evalua e calidad 
di servicio di internet na 
paisnan di Latino Ameri- 
ca y mundo. Segun e rap- 
port nobo di empresa In- 
dice Global Speedtest, e 
conexion di internet di 
Venezuela tin un veloci- 
dad pober den e servicio. 


Pa e rason aki, den nan rap- 
port di 2023, Venezuela ta 
ocupa e luga 136 di 138 pais 
cu ta aparece riba lista den e 
categoria cu pio servicio mo- 
bil. Den e categoria di servi- 
cio fiho e la keda den e ultimo 


luganan ocupando e posicion 
138 di 179 pais den total. 


Contrario, e paisnan cu ta 
ocupa e prome luganan di e 
ranking cu e miho servicio 
mobil y servicio fiho ta Qatar, 
Emiratonan Arabe, Noruega 
y Chile na Latino America. 


Den su rapport di november 
di 2022, Speedtest.ne a señala 
tambe cu e servicio di inter- 
net Venezolano a keda ubica 
entre e ultimonan di mundo. 


Den nan midimento di des- 
empeño, Venezuela a ocupa 
e ultimo luganan. Specifi- 
camente, den loke ta trata e 


servicio di telefon mobil, el a 
coy e puesto 136 ariba nivel 
mundial, cu solamente 5.58 
mega pa seconde. Den e lista 
aki tin solamente riba dje Af- 
ghanistan, Haiti y Cuba. Tur 
e paisnan ey ta conoci pa nan 
nivelnan di pobresa of ambi- 
ente di guera, den e caso di 
Afghanistan. 


Di su banda, si nos ta papia 
di e midimento di e broad- 
band di Venezuela, e ranking 
ta cay mas ainda, ubicando su 
mes na luga 140. Solamente 
seis pais Africano y di Medio 
Oriente, unda tin gueranan 
interno, ta supera Venezuela. 

Compania di entretenimento Koreano, Hybe 
ta completa compra di 14.8% di rival SM 


(AP) — Hybe, e compania 
di entretenimento Sur Ko- 
reano tras di sensacion di 
K-pop, BTS, a bisa ayera 
cu a completa su adkisi- 
cion di 14.8% di rival SM 
Entertainment, haciendo 
nan e accionista singular 
mas grandi di SM. 


E adkisicion a keda finalisa 
a pesar cu SM Entertain- 
ment a acusa Hybe di un 
takeover hostil pa controla e 
compania door di compra ac- 
cionnan di fundador di SM, 
Lee Sooman. Influencia di 
Lee den e compania a reduci 
despues cu un fondo activista 
exitosamente a campaña pa 


supervision mas estricto di su 
corporate governance. 


Anteriormente Hybe a bisa 
cu tin plan pa cumpra otro 
25% di accion di SM for di 
inversionistanan pa 120mil 
won pa accion ($92.61), cu lo 
aumenta su participacion to- 
tal na casi 40%. 


Den un carta abierto na “fa- 
natico, artista, empleado y 
accionista” di SM Entertain- 
ment ayera, CEO di Hybe, 
Park Jiwon a bisa cu SM ta 
bay move pa bira un compa- 
nia cu “un structura di gover- 
nance transparente cu ta pri- 
orisa balor dia ccionista.” 


Ta bay duna SM “autonomia 
completo” pa loke ta su trabao 
creativo similar na otro label- 
nan opera pa Hybe, el a bisa. 
El a agrega cu Hybe tambe 
ta bay sostene activamente e 
artistanan di SM. SM ta tras 
di gruponan poular di K-pop, 
manera NCT y aespa. 


Dialuna, CFO di SM, Jang 
Cheolhyuk a publica un vid- 
eo riba YouTube criticando e 
intento di takeover di Hybe, 
argumentando cu un mov- 
ida asina lo conduci na mo- 
nopolisacion di e industria, 
aumentando costo pa fanati- 
conan. Artistanan di SM lo ta 


den desbentaha compara cu 
artistanan di Hybe, el a bisa. 
Combina, SM y Hybe ta con- 
ta pa 70% di entrada di benta 
di album y musica digital den 
industria K-pop. 


E intento di Hybe pa un por- 
cion mas grandi di SM a yega 
algun dia despues cu compa- 
nia tecnologico Kakao Corp 
a bisa cu lo cumpra 9.05% di 
SM a traves di oferta di dere- 
cho y accionnan convertible, 
y bira un partner strategico di 
SM. SM Tabatin plan pa ex- 
pande su monetisacion IP y 
usa e plataformanan di men- 
sahe, social y entretenimento 
di Kakao. 


Grammy Latino ta bay tuma lugar na Spaña 
Saliendo di Merca pa prome biaha 


(AP) — E proximo gala di 
Premio Grammy Latino 
ta bay tuma lugar den sur 
di Spaña, saliendo fuera 
di Merca pa prome biaha, 
segun e cabesante di su or- 
ganisacion a bisa ayera. 


CEO di Latin Recording 
Academy, Manuel Abud y e 
presidente regional pa region 
Spaño di Andalusia a haci e 
anucio na Sevilla. 


“Cu e Grammy Latino ta bay 
sali di Merca pa prome biaha 
ta un motibo pa un celebra- 
cion special, y ki luga miho 
pa tene nan cu Andalusia,” 
Abud a bisa. 


Presidente 
regional, 
Juan 


Manuel Moreno a bisa cu e 
show di premio pa musica 
ta bay tuma lugar na novem- 
ber. No a duna ningun fecha 
specifico ni a indica cua ciu- 
dad ta bay ta e anfitrion. 


Andalusia ta sede di desti- 
nacionnan turistico popu- 
lar manera Sevilla, Granada, 
Cordoba y Malaga. Moreno 
a bisa cu e organisadornan ta 
bay tuma e decision. 


E Premio Grammy Latino 
a tuma lugar pa prome bi- 
aha na Los Angeles, Merca, 
na aña 2000. Aña pasa nan 
a tuma lugar na Las Vegas, 
unda artista Spaño, Rosalia a 
gana miho album pa “Moto- 
mami.” 


Sentencia di 60 aña pa asesino di Nipsey Hussle 


(AP) — Un hues na Los 
Angeles ayera a senten- 
cia e homber condena di 
tira mata Nipsey Hussle cu 
60 aña te bida den prison, 
despues di scucha declara- 
cionnan di e costo inmenso 
di e asesinato di e strea di 
hip-hop y lider di bario, y 
di e malesa mental, abuso y 
problema di bida largo di e 
homber cu a tir’e. 


Hues di Corte Superior, H. 
Clay Jacke II a duna e sentencia 
na Eric R. Holder Jr., 33, kende 
a ser haya culpable di e ases- 
inato den prome grado na 2019 
di e artista di 33 aña nomina 
pa premio Grammy pafo di e 
tienda di paña funda pa Hussle, 
e Marathon, den e bario den 


sur di Los Angeles unda ambos 
a crece den circunstancianan 
hopi similar. 


Jacke a sentencia Holder cu 
25 aña te bida pa e asesinato, 
25 mas pa sentencia di arma 
di candela, y 10 pa atake cu 
un arma di candela. El a pone 
varios otro adicion di sentencia 
y a duna orden pa otronan core 
concurentemente. E tambe a 
duna Holder credito pa e casi 
cuatro aña cu el a cumpli caba 
desde e tiramento. 


Holder, bisti den e paña oraño 
di prison, no a reacciona ora a 
lesa e sentencia, y solamente 
a papia pa bisa e hues cu e ta 
compronde e circunstancianan 
ora a puntr’e. 

Studiantenan di Scol Preparatorio pa Ofishi cu stage cerca Santa Rosa 


Boso tabata sa cu e unico scol na Aruba 
cu un curriculum den Agricultura y 
Horticultura, ta Scol Preparatorio pa 
Ofishi? Diariamente studiantenan ta bin 
haci nan stage cerca Santa Rosa pa nan 
haya conocemento y experiencia den e 
mundo laboral. 


Riba potretnan comparti riba pagina di 
Facebook di Santa Rosa por aprecia algun 


alumno cu recien a inicia cu nan stage. Aki 
por mira nan trahando den Seccion di Cabrito 
y tambe den Seccion di Horticultura. 


“Ohala TUR scol na Aruba por ofrece un 
curriculum basico pa tur mucha y hoben 
compronde di trempan e importancia di nos 
Sectot Primario,” Santa Rosa a comenta. 
“Danki na SPO pa e confiansa di aloca e 
studiante nan na Santa Rosa.” 


Advertorial 
Aruba ta conta awor cu centro dental nobo Dental Wellness situa na Solito 


Aruba ta conta cu un centro 
dental nobo awor cu ta ofrece 
servicio completo pa cuido y 
tratamento dental. 


Dialuna 20 di Februari a tuma logra 
cortamento di cinta di Dental well- 
ness. Na e ocasion aki a hiba palabra 
entre otro propietario di e centro 
dental nobo aki esta Oscalina van de 
L'Isle, miho conoci como Alina. Ali- 
na a gradici tur presente y esnan cu 
a colabora pa por realisa un soño di 
dje, esta Dental Wellness cu ta situa 
na Solito. 


Despues di a termina su studio exi- 
tosamente na Hulanda como mond- 
hygienist na Hanze Universiteit na 
Groningen na 2019 cu su titulo BSc, 
el a regresa su isla natal. Desde aña 


2020 a ofrece su servicio na diferente 
consultorio dental, e.o. Pre-Care 
Clinic, H.M. Tromp dental care, 
N.S. Djoehari, clinica dental di dra 
Dariela Vega y Van trikt dental. 


Sinembargo meta y soño di Alina 
tawata pa por tin su propio consul- 
torio dental y awor esaki a bira un 
realidad completo. Formando parti 
di e team tambe ta Karen K. L. Daza 
Escobar kende a gradua na e Uni- 
versidad El Bosque na Colombia 
na 2019 como dentista, y awor ta 
forma e team di Dental Wellness y ta 
cla pa brinda Aruba un servicio riba 
nivel reconoci internacionalmente y 
avansa. Karen tawata parti di servicio 
militar na unda el a ofrece su servi- 
cio como dentista y cu un afinidad 


pa trata mucha y pashent cu trauma. 


Palabra di gradicimento na ta bay na 
Qredits Aruba, Vcd Developments 
Nv, ARBOR construction, Zen Ser- 
vices - Hairo Loefstop, Luis Alvaro 
Ramirez y Francois Stamper. Aruba 
por ta orguyoso di un team hoben cu 
ta consisti di Etta Wever cual ta prak- 
tijk manager, Alina, Karen y Sandra 
Ortiz, ken ta ganando experiencia 
tur dia y ta cla y dispuesto pa sigui 
brinda Aruba servicio dental cu e pa- 
shent como prioridad. 

Advertorial 
Saturday night art festival 
den Palm Beach Plaza Mall – Noord 


Fundacion Crea Arte Aru- 
ba tin e inmenso placer di 
invita nos comunidad y 
tambe bishitante riba nos 
Isla, pa bin y bishita nos 
Saturday Night ART FES- 
TIVAL. Diasabra awor 
25 di Februari , di 4 or at- 
ardi te 9 or di anochi riba 
e di dos piso na the Palm 
Beach Plaza Mall. 


Nos Festival di Arte su en- 
trada pa Publico ta gratis pa 
asina pasa bin admira y cum- 
pra tur lo cual nos Artistanan 
y Artesanonan local ta ofrece. 
Diasabra atardi of anochi ta 
ideal pa Sali un rato Keiro 
y bin disfruta sanamente, 
admira y contribui na nos 
ARTE y nos Artistanan local. 
Nos evento ta wordo organisa 
cada ultimo Diasabra tur luna 
pa duna nos talentoso artis- 
tanan y artesanonan local e 
oportunidad pa bin exhibi, 
promove nan mes y bende 
nan creacion. Artista y Arte- 
sano ta wordo cordialmente 
invita pa bin partcipa na nos 
FESTIVAL DI ARTE. 
Productor creativo Artesanal, 
Creative entrepreneurs, cu 
ta produci producto a base 
di material organico natural 
traha aki na Aruba, manera 
habon, belas, cigar Y similar, 
tambe ta bon bini pa partic- 
ipa. 


E di dos piso na the Palm 
Beach Plaza Mall ta ofrece 
nos nan Amplio espacioso 
hallway pa realisa nos evento. 
E hallway ta fresco, bow dak, 


tin roltrap , tin banjonan 
limpi, tin lift y parkeer priva 
cu vigilancia. Esaki ta un mo- 
mento fantastico pa tur nos 
artista bin hunto y celebra e 
maravijoso oportunidad aki. 
Tin suficiente lugar pa aco- 
moda hopi mesa riba e piso. 
Just jama nos pa reserva boso 
mesa. Pronto nos lo habri nos 
Galeria di Arte eynan mes pa 
exhibi ARTE di nos Aruba 
y di nos Artistanan. Ta invita 
hobennan y teens kende ta 
crea obranan di arte of arte- 
sania, of cu ta canta y of baila 
pa bin mustra nan talento. 
Musiconan talentoso cu de- 
sea canta of toca un instru- 
mento musical ta welcome. 


Pa promove nos evento, par- 
ticipacion lo ta completa- 
mente gratis. Trese bo mesa 
y stoel y hanja bo number 
di puesto. Solamente ta pidi 
jama nos den e siman aki 
pa informa ki tipo di arte 
of artesania lo trese pa asina 
reserva boso lugar. Please, no 
ta un farmers’ market. No tin 
lugar pa bende palmita, mata, 
animalitos, fruta of verdura, 
sorry. Arte y Artesania so ta 
bin haja puesto pa brija. 


Fundacion Crea Arte bow 
direccion di artista Miriam 
de L ‘IsLe, ken ta e motor 
tras di promociona e ART 
FESTIVAL, ta sumamente 
contento di por ofrece e mag- 
nifico oportunidad aki na tur 
artista local. Miriam ta encu- 
rasha nos artista y artesano pa 
bin participa. Nos proximo 
evento especial ta riba 18 di 
Maart dia di Himno y Ban- 
dera. Dus no perde opor- 
tunidad AWOR y garantisa 
bo puesto y participacion na 


nos proximo evento. Spon- 
sors, voluntarios y donations 
ta masha bon bini pa duna 
SOSTEN na nos evento y 
nos artistanan local. 


Nos ta invita henter nos co- 
munidad bin Diasabra awor 
25 di Februari pa disfruta di 
ARTE. 
PA 
RESERVA 
PUESTO 
Jama 5637111 of email fun- 
dacioncreaartearuba@gmail. 
com 


Why is ART IMPORTANT: 
Art helps us process emo- 
tions and understand our 
surroundings. 
Art allows us to see life from 
a different perspective and 
it makes you feel alive. Art 


has always been an important 
part of human society since 
the beginning of time. Art 
has been used as a tool for 
cultural exchange, education, 
and expression. 
Art allows us to see important 
contributions in times of ten- 
sions and change in a com- 
munity. 
Art promotes expression and 
creativity. 
Art is a way to express our 
emotions and feelings. It can 
be used to communicate ideas 
and thoughts; it can be used 
as a tool for self-expression, 
used as a form of therapy, or 
even to find beauty in life. 

Advertorial 
Scoge bo proyecto preferi 
pa Aruba Doet 2023- 
Haci bon, pasa bon! 


Riba diabierna 10 y diasabra 11 di maart 2023 CEDE 
Aruba, den cooperacion cu Oranje Fonds, lo ta or- 
ganisando e di 11 edicion di Aruba Doet! Esaki ta 
un iniciativa unda organisacionnan social conhunt- 
amente cu boluntarionan ta haci trabou pa of ac- 
tividadnan social cu nan grupo di interes. 


Proyectonan manera verf un muraya, embeyese un luga 
di recreacion pa mucha, organisa un actividad pa hende 
grandi of haci limpiesa na un animal shelter. Actual- 
mente por haya tur e proyectonan pa Aruba Doet 2023, 
cu a wordo aproba door di Oranje Fonds, ariba e website 
www.arubadoet.com. Aki nan por mira e 195 diferente 
proyectonan organisa pa e comunidad di Aruba cu ta bus- 
cando e aporte di boluntarionan. Tin varios proyecto cu 
diferente meta cu por scoge di dje. Ademas, Aruba Doet 
ta hacie facil pa cualkier individual of institucion por par- 
ticipa cu of den un proyecto. 


Aruba Doet ta invita e comunidad di Aruba pa bin “Haci 
bon y pasa bon”! 
Pa mas informacion tocante Aruba Doet por bishita e 
website www.arubadoet.com of yama 561-1644. 


Sospechoso di hincamento a keda deteni 


Diaranson mainta pa mas o menos 11:58 
central di polis ta wordo notifica cu un 
hende homber mester a yega dilanti di 
Shun Lin Supermarket na Angochi cu un 
hinca na curpa. 


Di biaha central di polis a manda patruya na 
e sitio. 
Eynan ta bin topa cu un hoben (masculino) 
cu hinca na su curpa y cu ta mustra grave. 


Di biaha a pidi pa ambulance y asina 
transporte pa HOH pa por haya asistencia 
medico avansa. 
Recherche a presenta na e sitio como 
tambe polis tecnico pa asina cuminsa cu e 
investigacion. 


Pa atardi, polis a informa cu den un accion 
relampago detene e sospechoso di e 
hincamento na altura di Sportboys . 


Charla pa adultonan mayor riba prevencion di ladronicia na cas 


Biba Bida cu Cruz Cora a organisa un 
charla pa adultonan mayor cu ta forma 
parti di e programa. 


Cada pasa un luna tin un actividad social, rec- 
reacional of educativo. Ayera mainta a toca 
turno na nos di Cuerpo Policial. 


E tema di e charla ta con pa preveni ladronicia 
na cas. 

Tesla ta haci cambio na ‘Sentry Mode’ despues di investigacion 
na Hulanda 


(NLTimes) - Un inves- 
tigacion conduci pa au- 
toridadnan na Hulanda 
a causa cu e fabricante di 
vehiculonan electrico Tes- 
la mester reduci e periodo 
di tempo den cual e video 
captura pa e camaranan 
externo di e auto ta ser 
warda. 
Adicionalmente, 
e camaranan no lo graba 
automaticamente mas, se- 
gun Date Protection Au- 
thority na Hulanda a bisa 
diaranson. 


“Date Protection Authority 
(DPA) di Hulanda a conduci 
un investigacion tocante e 
‘Sentry Mode’ den vehiculo- 
nan di Tesla. Esaki ta un fun- 
cion cu tin e meta di proeha 
e vehiculo contra robo y van- 
dalismo entre otro. E ta haci 
esaki pa medio di graba video 
usando 4 camara externo riba 
e vehiculo,” DPA a splica. 


“Ora cu activa Sentry Mode, 
e camaranan ta graba con- 
tinuamente tur cos cu ta pasa 
rond di e vehiculo para, y e 
imagennan aki ta ser warda 


pa un ora,” DPA a continua. 
Si un usuario sende esaki, no 
mas cu e ultimo 10 minuut di 
e video ta ser warda. E cama- 
ranan ta keda desactiva auto- 
maticamente ora cu aplica e 
actualisacion na e programa- 
cion di e vehiculo. Si un per- 
sona mishi cu e Tesla durante 
Sentry Mode, e por manda 
un notificacion na e doño di 
e vehiculo, ken por cende e 


camara y ponenan graba. 


DPA a bisa cu esaki ta haci e 
vehiculonan menos menas- 
ante na e privacidad di perso- 
nanan, mirando cu modelnan 
di Tesla para riba caya hopi 
biaha tabata graba tur cos y 
cualkier persona cu ta drenta 
den proximidad cercano di e 
vehiculo. Adicionalmente, e 
imagennan ta ser warda pa un 


periodo extendi di tempo. “Si 
tur vehiculo haci esaki, nos 
lo tin un situacion unda cu 
ningun persona por bay nin- 
gun caminda den publico sin 
cu nan ser graba,” Miembro 
di hunta di DPA Katja Mur a 
splica. 


“Si un persona parkeer in di 
e vehiculonan aki dilanti un 
persona su bentana, nan por 


simplemente mira paden di e 
persona su cas tur loke nan a 
haci. Esaki ta un violacion se- 
rio di privacidad.” 


Ora cu camaranan di Tesla 
ta grabando, tin un mensahe 
cu ta informa esaki riba e ve- 
hiculo su pantaya como un 
advertencia publico. Ademas, 
e lusnan ta pusla como un 
alerta. E video ta ser warda 
den e vehiculo pero no com- 
parti cu Tesla. For di awo en 
adelante, e camaranan ta paga 
automaticamente. Si un per- 
sona mishi cu e vehiculo, e 
doño ta ricibi un notificacion 
pa sende e camara. E maximo 
ta bira eora 10 minuut di gra- 
bacion. 


E fabricante di e vehiculo 
no lo ricibi boet for di DPA 
na Hulanda pa motibo cu e 
doñonan di e vehiculo ta le- 
galmente responsabel pa e 
grabacionnan di e camara. 
“Tesla tambe a reduci e riesgo 
cu e doñonan di e vehiculo ta 
den violacion di ley pa medio 
di ilegalmente graba hende,” 
Mur a agrega. 


UNESCO ta urgi regulacion mas estricto 
pa rednan social 


(AP) - Nacionnan Uni 
su hefe di Educational, 
Scientific and Cultural 
Agency riba diaranson a 
haci yamado pa un dialo- 
go global riba maneranan 
pa regula companianan di 
rednan social y limita nan 
rol den plama mal infor- 
macion rond mundo. 


Audrey 
Azoulay, 
director 
general di UNESCO, a dirigi 
su mes na un audiencia yen di 
reporteronan, autoridadnan y 
sociedadnan civil di henter 
mundo pa trata maneranan 
cu pro regula plataformanan 
di rednan social manera Twit- 
ter y otronan pa asina yuda 


haci internet un luga mas safe 
y un espacio cu ta basa riba 
hechosnan y berdadnan. 


E conferencia di dos dia na 
Paris tin e meta di formula 
guianan cu lo yuda regula- 
dornan, gobiernonan y ne- 
goshinan maneha contenido 
cu ta daña democracia y dere- 
chonan humano, mientras 
ta sigui sostene libertad di 
expresion y promove acceso 
na informacion confiabel y 
berdadero. 


E dialogo global mester pro- 
vee e hermentnan legal y 
principionan di responsabili- 
dad pa companianan di red- 


nan social cu ta contribui na e 
“bon publico,” Azoulay a bisa 
den un entrevista. El a agrega 
cu “esaki lo limita e riesgonan 
cu nos ta mira awe, cu nos ta 
biba awe, di mal informacion 
y conspiracionnan cu ta pla- 
ma mas cu e berdad.” 


E Union Europeo aña pasa 
a aproba un legislacion cu 
lo causa cu companianan di 
tecnologia 
grandi 
manera 
Google y Meta mester crea 
politica mas estricto riba nan 
plataforma pa asina proteha e 
usuarionan Europeo di men- 
sahenan di odio, mal infor- 
macion y contenido dañino. 


Digital Services Act ta un di 
e Union Europeo su leynan 
significante cu ta dirigi na e 
industria di tecnologia. Na 
Merca, Department of Hus- 
tice and Federal Trade Com- 
mission a cuminsa tuma ac- 
cionnan grandi anti-confian- 
sa contra Google y Facebook, 
aunke e Congreso te ainda 
ta politicamente dividi riba 
esfuersonan pa trata cu mal 
informacion, 
competencia, 
privacidad y mas online. Re- 
portero Maria Ressa a conta 
e participantenan na e con- 
ferencia cu ta haci falta for di 
hopi tempo caba pone leynan 
den vigor cu ta “preveni com- 
panianan di rednan social di 


sigui plama mal informacion 
riba nan plataforma.” 


Ressa ta un di e personanan 
cu ta critico di plataformanan 
di rednan social cual segun 
su persona ta pone “democ- 
racia den riesgo” y ta distrae 
sociedadnan di resolve prob- 
lemanan manera e cambio d 
clima y e aumento di lidernan 
autoritario rond di mundo. 
“Si bo no tin un e hechonan 
pa comparti, con nos por lidia 
cu cambio di clima?” Ressa 
a comenta. “Si tur cos por 
drenta un debate, si confi- 
ansa keda destrui, no por tin 
un intercambio cu ta nifica 
algo.” 


A17 
deporte Diahuebs 23 Februari 2023 


Directiva nobo pa AKB 


Recientemente 
a 
tuma 
luga e instalacion di un 
directiva nobo pa Aruba 
Karate Bond. Despues cu 
e directiva saliente, bao 
presidencia di “sensei” Fe- 
lix Tromp, a duna un pre- 
sentacion di e trabaonan 
ehecuta den 2022, a pasa 
e timon pa e presidente 
nobo den persona di “sen- 
sei” Gustavo Velazquez. 


Su persona a keda eligi como 
presidente nobo hunto cu 
señor Felix Tromp den fun- 
cion di vice-presidente, señor 
Patrick Jansen den funcion 


di tesorero, señora Merrisza 
Tromp den funcion di secre- 
taria y señor Ahli Mirjah den 
funcion di comisario. 


Trabaonan lo continua 
E directiva saliente ta gradici 
tur presente pa nan apoyo. 
Awor por continua cu ehecu- 
cion di proyectonan existente 
y crea algun nobo. Ta gradici 
tur miembro y organisacion 
cu a sa di sostene AKB den e 
ultimo añanan. Aki por men- 
ciona sigur Comite Olimpico 
Aruba, Stichting Sportsubsi- 
die Aruba, Lotto pa Deporte y 
Aruba Sport Unie cu semper 


– no obstante e diferente re- 
tonan – a keda sostene AKB. 


Comision di actividad 
Cu introduccion di e di- 
rectiva nobo, AKB ta conta 
awor tambe cu un comision 
di actividad nobo. Ta desea 
e comision aki tambe hopi 
exito. Sin embargo, mannan 
extra nunca ta di mas y pues 
esnan cu ta dispuesto pa hin- 
ca nan tempo liber cu com- 
promiso na karate di Aruba ta 
mas cu bon bini y por tuma 
contacto libremente cu AKB 
na karatebondaruba@gmail. 
com 


King of the Hill den TT Billiards 


Diasabra venidero lo ta 
“candela” den e palacio 
di billiard na Tanki Leen- 
dert. Na caminda pa e 
grandioso “Dutch Carib- 
bean Tournament” na mei 
proximo, gerencia di TT 
Sports Bar ta organisando 
diferente torneo. 


Luna pasa tabata “Copa Beti- 
co” e luna aki ta un tremendo 
torneo di Bola-10 entre 16 
top gun. Diasabra 25 februari 
pa exactamente 5or di atardi 
lo tira lot y e bataya lo bay 
ON den un formato “un pa 


tera y un pa lama”. 


E “field” lo tin nada menos 
cu: 
- “El Lobo” Richard Wolff 
- “The Rock” Roukos Ta- 
noury 
- “Master” Ryan Rampersaud 
- “Mr GG” Gino Geerman 
- “The Stroke” Jorzihno Eve- 
ron 
- “Didi” D’Angelo Odor 
- “The Pinoy” Roden Antio- 
qia 
- “DGun” Ditto Acosta 
- “Beto” Alberto Saladin 
- “Terible di Catiri” Jorge 


Petrocci 
- “Bombero” Ingemar Bri- 
esen 
- “Machette” Angelo Tromp 
- “Smooth Killer” Patrick 
Henriquez 
- “The Chef”Jason Kock 
- “Road Player” Maikel Mad- 
uro 
- “Le Bonske” Elvis Evertsz 


Tur hende ta welkom pa bin 
wak bon wega, purba e sucu- 
lento menu y disfruta di e 
special na bar. 


Minister Endy Croes a reuni cu Sr. Andre Cats di Noc y Nsf hunto cu Sra. Nicole Hoevertsz 
Sr. Andre Cats tabata interesa den e vision di Gobierno 
pa “top sporters” na Aruba 


Minister Endy Croes a 
ricibi bishita riba diasabra 
di carnaval di Sr. Andre 
Cats y Sra. Nicole Ho- 
evertsz. Sr. Andre Cats ta 
director tecnico di NOC 
y NSF y ta sucesor di Sr. 
Maurits desde april 2022. 
Sr. Andre Cats den pasado 
a fungi tambe como pr- 
estatiemanager di Para- 
lympisch Spelen y na 4 
ocasion tabata “chef de 
mission”. 


Alabes Sr. Crats tin un amplio 
experiencia den landamento 
y tabata director tecnico di 
landamento den pasado. 


NOC y NSF ta un organisa- 
cion deportivo na Hulanda 
cu e obhetivo di promove de- 
porte. NOC y NSF a wordo 
funda na aña 1993 door di 
Nederlands Olympisch Co- 
mité y Nederlandse Sport 
Federatie. NOC y NSF ta 
consisti di 90 organisacion 
deportivo nacional (landeli- 


jke 
sportorganisaties), 
77 
sportbonden y 13 asociado. 
Hunto ta representa 24 mil 
sport verenigingen (SV) pa 
un total di 5.2 miyon depor- 
tista cu ta practica deporte. 
Sr. Andre Cats a pasa Aruba 
pa un dia y hunto cu Vice- 
Presidente di Comite Olym- 
pico International (IOC) Sra. 
Nicole Hoevertsz, a haci un 
bishita na Ministerio di De- 
porte. Durante e reunion 
a trece basta temanan in- 
teresante dilanti, tanto den 
e mundo di colaboracion, 
como tambe temanan cu por 
mehora nos deporte en gen- 


eral na Aruba. 


Un tema cu Minister Endy 
Croes mes a toca ta mas pro- 
fesionalisacion di directiva di 
nos federacionnan. Un direc- 
tiva profesional y fuerte lo ta 
un balor agrega pa e deporte 
mes. 
Alabes, Sr. Andre Cats tabata 
interesa pa e vision di Gobi- 
erno di Aruba pa “top sport- 
ers” na Aruba. A hiba comb- 
ersacion amplio di e Weganan 
di Reino y a splica cu Min- 
isterie van Volksgezondheid, 
Welzijn en Sport (VWS) ta 
mas enfoca den momenton- 


an aki riba Olympic Moves 
entre scolnan na Hulanda. 
Asociacion di docente cu ta 
duna les di gym, ta esnan cu 
ta trek e proyecto bunita aki 
na Hulanda, esta Olympic 
Moves entre e scolnan. A 
splica Sr. Cats cu na Aruba 
IBISA ta hunga un rol im- 
portante den esaki. Sr. Cats 
a duna un ehempel cu tin na 
Hulanda, cual ta un “werv- 
ingbureau” K&V cu ta recluta 
tur top ambtenaar cu ta retira 
y brinda nan oportunidad pa 
reenforsa directiva deportivo. 
Esaki te awo a duna tremen- 
do resultado. 


Tambe a toca e tema di In- 
stituut Sport Rechtspraak 
(IRS). IRS ta un instituto ofi- 
cial di un tipo di derecho dis- 
ciplinario (tuchtrecht) cual 
ta atende cu diferente prob- 
lema den e federacionnan. 
Na Aruba esaki ta popular 
y kisas ta un manera pa crea 
un sistema manera IRS cu 
profesionalnan pa atende cu 


esakinan. Sigur interesante y 
nos lo explora esaki. Ademas, 
Sr. Andre Cats a splica di e 
acuerdo deportivo cu Hu- 
landa tin. Tur stakeholkders a 
bini hunto y a firma un acu- 
erdo deportivo den liñanan 
grandi pa e proximo 5 aña cu 
awo ta wordo elabora. Asina a 
pone sector priva, gobierno y 
diferente stakeholders firma 
un documento pa e vision di 
deporte. Tur a compronde y 
duna e balor grandi di sig- 
nificacion di deporte pa un 
nacion. 


Terminando, por mira atras 
riba un tremendo bishita y 
un reunion fructifero y sigur 
ampliacion di un bon “net- 
working” pa deporte en gen- 
eral y sigur pa Aruba. A gradi- 
ci Sr. Andre Cats pa su tempo 
pa pasa bishita nos hunto cu 
Sra. Nicole Hoevertsz y a de- 
sea Sr. Cats mesora un bon 
biahe ya cu atardi mes el a 
sigui pa Corsou. 

Minister di Labor, Energia 
y Integracion, Sr. Glen- 
bert Croes hunto cu su 
delegacion ta terminando 
cu e mision na Hulanda, y 
ta bay Aruba cu e mision 
y compromiso pa realisa 
Aruba Hydrogen Valley. E 
energy valley mester bira 
e desaroyo nobo pa ful e 
zona di e refineria. 


Na Hulanda Minister Croes 
y e delegacion a haya tre- 
mendo apoyo di Arubahuis, 
tremendo apoyo di compani- 
anan di gobierno hulandes y 
tremendo apoyo di Sr. Patrick 
Cnubben kende ta e persona 
encarga cu ful e desaroyo 
di Hidrogeno na Hulanda. 
Awor ta bay tin un proceso di 
educacion pa prepara Aruba 
su companianan y nos hen- 
denan pa e desaroyo nobo 
aki. Pa Minister Glenbert 
Croes esaki sin duda ta un 


gran oportunidad pa un gran 
futuro pa pais Aruba, unda ta 
bay probecha dje y proximo 
generacion cu lo bin despues 
di nos. 


Riba ultimo dia di Minister 
Glenbert Croes na Hulanda, e 
tabatin un reunion cu Minis- 
ter Plenipotenciario di Aruba 
Sr. Ady Thijsen na Arubahuis 
cu e tremendo calor humano 
y e apoyo profesional cu e 
ta haya di su profesionalnan 
na Arubahuis. Durante e re- 
union a discuti diferente as- 
pecto, entre otro con ta bay 
continua cu e ehecucion di 
Aruba Hydrogen Valley cu 
e apoyo cu ta desea di gobi- 
erno di Hulanda, di Brussel 
y posibilidad di un consorcio 
cu Hulanda hunto cu Spaña 
pa haci e desaroyo di Aruba 
Hydrogen Valley bira un re- 
alidad lo mas pronto posibel. 


Tambe a reuni riba e nece- 
sidad mirando cu aki 30 luna 
lo bay stop di usa heavy fuel 
oil cu ta contaminando nos 
medio ambiente y switch pa 
LNG cu ta gas natural. Cu 
e tema aki Arubahuis lo bay 
asisti Aruba hunto cu gobi- 
erno di Hulanda cu e apoyo 
cu mester pa por finalisa tur 
preparativo pa ehecucion di e 
proyecto Eagle LNG. 


Aparte di esaki tambe den 
e ultimo dia na Arubahuis a 
trata e tema di studiantenan 
di Aruba. Minister Croes ta 
haya cu studiantenan mester 
haya guia, mirando e desar- 
oyo nobo cu ta bin pa Aruba, 
y for di Aruba caba, orienta 
nan pa scoge careranan pa 
desaroya nan carera profe- 
sional den otro sector cu no 
ta turismo. Minister Croes 
a bisa di a palabra cu ta bay 
introduci un ‘studenten ar- 


beidsmarktbegeleiding’ cu ta 
un bureau na Arubahuis pa 
yuda studiantenan cu ta ca- 
bando na Hulanda pa logra 
trece nan back Aruba. Gobi- 
erno su deseo ta pa tur pro- 
fesional y tur hoben cu ter- 
mina cu nan estudio por tin 
un posibilidad pa un carera 
na Aruba. P’esey mes a papia 
cu Minister Plenipotenciario 
Sr. Ady Thijsen cu a duna tur 
su apoyo y esaki ta e gran rol 


cu Arubahuis tin tambe den e 
brug entre Aruba y Hulanda. 


Minister Croes agradecido 
pa e mision y obviamente a 
regresa Aruba cu tareanan 
grandi y percura pa e futuro 
grandi nobo cu Aruba tin 
derecho riba dje, cuminsa 
bib’e lo mas pronto cu ta po- 
sibel poniendo man na obra 
tumando accion y esey ta bay 
haci. 


Secretario 
General 
di 
MEP a tuma nota di e 
atakenan for di sla contra 
ex-Minister Edison “Ed- 
die” Briesen riba e topico 
di Aruba Music Festival y 
un placa cu Land Aruba 
mester paga na un grupo 
Lee Tofanello Associates 
( LTA). Tur esaki despues 
cu Land Aruba, esta go- 
bierno di AVP, dia 28 di 
januari 2010 a dicidi na un 
manera desproporcional 
pa kibra e contract legi- 
timo cu tabatin firma cu 
dicho grupo. 


Historia di Aruba Music 
Festival y LTA: 
Na final di aña 2001, MEP 
a saca 12 asiento y a dren- 
ta gobernacion despues cu 
Henny Eman, ruman mayor 
di Mike Eman a laga Aruba 
na werki. Ingeniero Eddie 
Briesen den su calidad como 
Minister di Turismo cu un 
experencia enorme hunto cu 
ATA a contrata un compania 
di New Jersey, (LTA) Lee To- 
fanelli Associates pa organisa 


conciertonan cu artistanan 
renombra e den lunanan cu 
Aruba su turismo ta abao. 
Esaki lo contribui pa atrae 
hopi turismo pa nos isla. 


Asina a firma e prome con- 
tract dia 14 di juni 2002 pa 4 
aña cu dicho compania Lee 
Tofanelli 
Associates(LTA). 
E contract aki tabata valido 
pa añanan 2002, 2003, 2004 
y 2005. Na aña 2004, pues 
un aña prome cu e contract 
vence a negosha un extension 


pa e siguiente 4 aña. Dia 18 
di juni 2004 a firma un con- 
tract nobo pa 4 aña, esta va- 
lido di aña 2006, 2007, 2008 y 
2009. Mirando e exitonan cu 
e grupo aki a cosecha a bolbe 
drenta negociacion cu nan 
desde februari 2008. Dia 1 
di october 2008, a logra cera 
e siguiente contract pa e peri- 
odo 2010, 2011, 2012 y 2013. 
Den e ultimo pakete aki lo a 
trece e.o. e famoso artista y 
guitarista Santana. 


September 2009, AVP a gana 
eleccion y a logra drenta 
gobernacion 31 di october 
2009. AVP a drenta cu sed di 
vengansa y a cuminsa kibra 
contractonan pa loco sin im- 
porta e daño cu nan lo causa 
na caha di pais Aruba. Dia 28 
di Januari 2010, apenas 3 luna 
den gobernacion, Gobierno 
di Mike Eman y AVP a man- 
da un carta pa LTA avisando 
nan cu Land Aruba ta kibra e 
contract cu dicho grupo. 


Lee Tofanelli Associates ta 
lanta caso contra Land Aruba 


Momento cu LTA a ricibi e 
carta, nan no a para keto. Den 
nan concepto nan tin un con- 
tract valido cu ta papia cla y 
si Gobierno kibra e contract 
nan lo mester cobra sea e 
contract of e daño cu esaki a 
causa. 


Primordialmente, 
den 
e 
mundo aki bo ta “book” e ar- 
tistanan renombra entre 2 of 
3 aña di anticipacion pagando 
un “down payment” pa por 
garantisa nan “performance”. 
Nos ta corda informacionnan 
cu a circula desde 2009 cu pa 
aña 2010 of 2011 e famoso 
guitarista Santana tabata riba 
line up pa presenta den Aruba 
Music Festival. 


E grupo LTA a bay hues y den 
Corte di Prome Instancia, 
LTA a perde unda lo a acusa 
Eddie Briesen di a actua con- 
tra Ley di Comptabilidad ar- 
tikel 25 y 31. E grupo LTA 
no a keda satisfecho pasobra 
nan tin un contract legitimo 
den nan man. Nan a bay Ho- 
ger Beroep y 22 di novem- 


ber 2016, 3 hues den Hoger 
Beroep a kibra e sentencia 
di Corte di Promer Instan- 
cia. Aki (3) hues a reconoce 
cu e contractnan firma ta un 
“voortzetting” di un bon sa- 
menwerking cu a inicia desde 
14 di juni 2002. 


Alabes (3) huesnan a bari for 
di mesa cu Eddie Briesen lo 
a actua contra artikel 25 y 
31 di Ley di Comptabilidad. 
Den e veredicto di HOF e 
(3) huesnan a splica na re- 
chtsoverweging (3.15):” Het 
Land kan zich NIET ter go- 
edertrouw op het bepaalde in 
artikel 31 van de comptabil- 
iteitverordening beroepen en 
is dan ook aan de overeenk- 
omst gebonden”. 


Gobierno di AVP kier a colo- 
ga Eddie Briesen riba artikel 
25 y 31 di Ley di Comptabi- 
lidad pero (3) huesnan den 
Hoger Beroep a bari esaki 
limpi, limpi for di mesa. Cul- 
pabel mayor ta keda Mike 
Eman y AVP cu a kibra e con- 
tracto aki contra tur regla. 


Secretario General di MEP: 
Gran culpabel Mike Eman y AVP 


Minister Glenbert Croes (MEP): 
Mester cuminsa prepara nos profesional- y hobennan pa scoge careranan 
den e sector di hidrogeno 

Poco siman pasa e gobi- 
erno MEP/RAIZ tabata 
di hubilo pasobra zoge- 
naamd a kita COHO. Pero 
mientras tanto “achter de 
gordijnen” cos ta mustra 
diferente. Scondi manera 
ladron den anochi ta per- 
miti total dominio Hu- 
landes. Manera e dicho ta 
bisa “voor wat hoort wat”! 


Durante carnaval nos a tuma 
nota presencia di mare- 
chaussee Hulandes aki na 
Aruba. Nos a bira un entidad 
Hulandes mescos cu e isla- 
nan BES? Nos polis riba caya 
y na aeropuerto no tin a ca- 
pacidad pa haci e trabao aki? 
#dieptriest! 


Ora nos kere cu esaki ta keda 
na e Hulandesnan so, nos ta 
mira un otro situacion straño 
na unda cu den cierto forma 
ta cambia of agilisa proceso- 
nan pa asina privilegia stra- 
nheronan cu kier inverti na 


Aruba. Di e forma aki poco 
poco Aruba ta wordo bendi 
na poderosonan, sin tin e 
control necesario, y pone 
Aruba atrobe riba lista preto. 


Como mandatario bo prome 
y unico preocupacion mester 
ta e bienestar di bo pueblo. Y 
si esey ta nifica cu bo mester 
bin cu reglanan pa garantisa 
esey, “so be it”! Esun cu kier 
yama esey “RED TAPE”, ta 
su asunto. Hamas ningun 
interes por ta mas cu esun di 
nos pueblo. Asina nos por 
tuma nota di hopi cambio, cu 
manera ladron den anochi, 
ta tumando lugar. Tur bao di 
e capa cu mester elimina e 
“RED TAPE”! Pero ta ken su 
interes ta wordo sirbi aki? 


Dia cu como mandatario mi 
a implementa e reglanan es- 
tricto riba e maneho di ad- 
mision, mi a haci esaki cu e 
unico meta pa sirbi interes di 
e Arubiano y di Aruba. Loke 


nos ta bin ta nota di dje ta un 
flexibilisacion di e maneho 
desde fin di 2009. E reglanan 
estricto aki tambe, pa esnan 
cu no ta “give a damn” cu e 
pueblo, ta yam’e “red tape”! 


Añanan atras Aruba a bin cu 
reglanan estricto pa evita la- 
bamento di placa. E tempo 
ey Aruba tabata tin e apodo 
di 
“narco-complaciente”! 
MOT mester a bin. Esaki a 
wordo yama “RED TAPE”! 
Recientemente nos a tuma 
nota cu supuestamente lo bay 
kita e “red tape” cu tin riba e 
tereno aki. Ta ken su interes 
lo ser sirbi aki? Esaki ta pa fa- 
cilita e labamento di placa di e 
sanger di e pueblo Venezola- 
no? Ya caba nos ta tuma nota 
cu e capital di hopi Venezo- 
lano “chavez-complaciente” 
ta wordo laba facil. 


Parce cu ta busca e “weg van 
de minste weerstand”, esta 
di baha e condicionnan pa e 


permisonan necesario paso- 
bra lo ta trata aki di un “RED 
TAPE” pisa. Pero dicon no 
ta instrui e ambtenaarnan cu 
ta traha cu permisiologia, pa 
traha diligente, sin tin nodi 
di baha e rekisitonan cu ta 
wordo pidi pa por haya un 
permiso? Si pa garantisa un 
bon screening y background 
check di posibel inversioni- 
stanan y pa evita placa dudo- 
so, pakico baha e rekisitonan 
di loke mester wordo entre- 
ga? Si un persona no por haya 
su papel di buena conducta, 
no ta e proceso ambtelijke ta 
tarda e cuenta, sino ta e doño 
di curpa mes ta percura pa e 
proceso tarda. 


Ta parce cu e maneho di go- 
bierno actual ta pa deshaci di 
e “RED TAPE “ cu lo mester 
sirbi e interes di e Arubia- 
no, pa haci lugar pa e “RED 
CARPET” pa privilegia stra- 
nhero y placa procedente di 
e sanger di e pueblo Venezo- 


lano! 


Straño di henter e asunto 
aki ta cu un biaha mas, e 
partidonan tanto den gobi- 
erno y den oposicion ta den 
un “winterslaap” y ta laga e 
asuntonan aki pasa. Pueblo di 
Aruba lanta riba prome cu no 
tin nada mas pa haci. E RED 
CARPET no ta sirbi e Aru- 
biano, pero interesnan ahe- 
no. DI RED TAPE PA RED 
CARPET! 


Candelario ‘Booshi’ Wever, Miembro di UPP 
Di red tape pa red carpet! 


Parlamentario Shailiny Tromp-Lee (MEP): 
Tin apoyo pa maneho multilingual den enseñansa 
cu un rol prominente pa Papiamento 


Dia 21 di februari 2023 
nos ta celebra nos lenga 
materno y mi kier yama 
pabien ainda na un y tur 
cu ta celebra y ta duna 
atencion na e Dia Inter- 
nacional di Idioma Ma- 
terno! 


Esaki sigur ta un bon dia 
pa nos duna nos dushi idi- 
oma Papiamento un aten- 
cion special. E lenguahe cu 


mayoria di nos cu ta biba na 
Aruba ta comunica, pensa, 
expresa, namora y soña den 
dje. Mi ta di acuerdo cu Fun- 
dacion Lanta Papiamento, 
cu ta keda na cada un di nos 
pa duna Papiamento su res- 
pet, aprecio, cuido y sosten 
cu e merece. Si nos tur para 
hunto, nos ta salvaguardia su 
existencia. Algo sumamente 
importante y necesario. 


Tema di UNESCO pa e Dia 
Internacional di Idioma Ma- 
terno 2023 ta: “Educacion 
Multilingual - un necesidad 
pa transforma educacion”. 
Segun UNESCO educa- 
cion multilingual basa riba 
idioma materno ta facilita 
acceso y inclusion na siña- 
mento debido y cu sentido 
pa e alumnonan. 


Mundialmente ta reconoce 
y stimula idioma materno 
como e miho base pa ense- 
ñansa exitoso. Algo cu sigur 
nos ta mira bek den e mane- 
ho integral di idioma, cu e 
Coordinatiegroep Taalbeleid 
cu Minister Endy Croes a 
institui, a presenta reciente- 
mente na Comision fiho di 
Enseñansa di Parlamento. 


E proceso encamina pa yega 
na e maneho integral di idi- 
oma tabata uno amplio ca- 
minda a sinta cu tur stake- 
holder relevante, en total 


52 persona/grupo/instancia 
of organisacion a keda con- 
sulta. Resultado general di 
e proceso encamina pa loke 
ta trata e maneho di idioma 
den enseñansa ta entre otro: 
tin apoyo pa maneho multi 
lengual den enseñansa cu rol 
pa Papiamento, Hulandes, 
Ingles y Spaño 
Ta conclui cu enseñansa ac- 
tual no ta conecta cu e nece- 
sidadnan di: mercado lab- 
oral, enseñansa secundario/ 
vervolgonderwijs y compe- 
tencianan basico necesario 
pa cada cuidadano por ta 
autosuficiente aki na Aruba. 


Basa riba e resultado di e 
proceso encamina e Coordi- 
natiegroep a presenta algun 
consehonan final cu lo mes- 
ter trece e mehoransa nece- 
sario den nos ensenansa cual 
mester brinda nos mucha y 
hobennan mihor perspec- 
tiva educacional y pa nan 
por ta exitoso den bida. 


Pa maart 2023 Gobierno 
mester tuma un decision en- 
cuanto e maneho di idioma 
den enseñansa. Alabes mes- 
ter stipula e financiamento 
di e decision cu lo keda 
tuma y sigui na stipulacion 
di e manera con ta bay im- 
plementa e decision tuma. 
Decisionnan cu mester keda 
tuma ta multiple pero sigur 
uno hopi importante ta ecu- 
anto di nos lenga materno 
Papiamento, esta si ta cum- 
insa cu alfabetisacion na Pa- 
piamento den eerste klas y 
como idioma di instruccion 
den scol primario (y su de- 
saroyo). 


Poco poco nos mester yega 
na e culminacion di un dis- 
cucion cu nos a bin ta hiba 
pa añas. Nos no por keda pa- 
pia di e problema so, a bira 
ora pa tuma decision. Deci- 
sion na bienestar di nos mu- 
cha y hobennan. 

Resultado Sorteo 
februari 22, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



FP 


6220 


www.lottoaruba.com 


resultado : sorteo 22 Feb 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


2802 
430.000,- 


x Jackpot 
x Match 4+ 


Proximo Jackpot 


FP 


481 


x Jackpot 


Sorteo # 3835 
Sorteo # 


Sorteo # 1891 


3777 


3317 


Sorteo # 3835 


0650 


x Jackpot 


x match 4 
x afl. 12,00 


0505 


Sorteo # 3835 


Sorteo # 709 


x afl. 500,00 


x afl.15,00 
x afl 50.00 


Virgo 


Sorteo # 


x afl 8,00 


Mega Ball: 


Proximo Jackpot 


300.000,- 


x match 4 


x Match 4 
56.000,- 


Proximo Jackpot 


Sorteo # 


Sorteo # 


Afl. 400.000,- 




24 
Letter 
M 


0 
0 
0 
0 


0 
0 
0 


0 
0 
0 
0 
0 



7 



x Match 4 
57.000,- 


Proximo Jackpot 


Sorteo # 


Sorteo # 6041 


Sorteo # 


x afl 8,00 


Mega Ball: 


Proximo Jackpot 


300.000,- 


x match 4 


4084 


Sorteo # 5678 


Sorteo # 608 


x afl. 500,00 


x afl.15,00 
x afl 50.00 


Tauro 


X2 


735 


x Jackpot 


Sorteo # 7875 
Sorteo #2365 


Sorteo # 1624 


6241 


1326 


Sorteo # 6919 


9966 


x Jackpot 


x match 4 
x afl. 12,00 


www.lottoaruba.com 


resultado : sorteo 22 Feb 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5103 
445.000,- 


x Jackpot 
x Match 4+ 


Proximo Jackpot 


FP 
02-04-07-12-30 


06-08-13-21-34 


2220 


Afl. 400.000,- 


anochi 


diario 
Korsou 
super4 
flamingo 


4033 
5900 
7834 
5415 
1910 
8455 
super5 
8940 
5676 
6690 
- 
1202 


Tayer Fondonan Hulandes disponibel pa ‘Herdenkingsjaar Slavernijverleden’ 


En conexion cu e conmemoracion di 160 
aña di abolicion di sclavitud den Reino 
Hulandes, Gobierno Hulandes a aloca 2 
miyon euro na dos fondonan Hulandes: 
Mondriaan Fonds y Fonds voor Cultuur- 
participatie. 


E fondonan disponibel ta destina pa proyec- 
tonan of iniciativanan cu lo trata riba consci- 
entisacion tocante e historia, abolicion y efec- 
tonan di sclavitud den Reino Hulandes. Min- 
ister di Cultura, Xiomara Maduro ta informa 
cu Aruba tambe ta bin na remarca pa haci peti- 
cion di e fondonan aki. Pa e motibo aki, den 
un colaboracion entre Ministerio di Cultura 
hunto cu e grupo di trabou Comision Con- 
scientisacion Sclavitud di Aruba, Biblioteca 
Nacional Aruba, Mondriaan Fonds y Fonds 
voor Cultuurparticipatie lo organisa un tayer 
informativo y interactivo tocante e fondonan 
disponibel durante e aña di conmemoracion 
‘herdenkingsjaar slavernijverleden’. Durante 
e tayer lo splica mas amplio di con e areglo 
di e fondonan ta hinca den otro, puntonan 
di consideracion ora di haci peticion, miho 


practicanan ‘best practices’, y otro consehonan practico ‘tips 
& tricks’. 


Minister di Cultura ta invita tur esnan cu tin un idea of 
proyecto en conexion cu conscientisacion di sclavitud na 
Aruba pa participa y ricibi mas informacion na e Tayer Fon- 
donan Hulandes Disponibel Pa ‘Herdenkingsjaar Slaverni- 
jverleden.’ E sesion lo wordo brinda door di e conseheronan 
cultural Sra. Gyonne Goedhoop, Sra. Dyonna Benett y Sra. 
Tibisay Sankatsing Nava. Esaki lo tuma luga riba diabierna, 
24 di februari 2023, di 9’or di mainta pa 1’or di merdia na 
Biblioteca Nacional di Aruba den sala Diamante. E tayer lo 
wordo duna na Papiamento y Ingles. Entrada ta gratis. Pa par- 
ticipa mester registra prome cu 22 februari riba Eventbrite 
‘Tayer Fondo Slavernijverleden’. 


DIMP: Comerciantenan cu no 
mester declara ni paga 
BBO/BAVP y BAZV 
E regulacion aki no ta conta pa e 
comerciantenan cu ta explota bienes 


E comerciantenan cu tin un negoshi propio 
(eenmanszaak) y e volumen di benta di nan empresa 
ta Afl. 50.000 of menos pa aña, no mester declara ni 
paga BBO/BAVP y BAZV. 


Pa ley, e comerciantenan aki ta wordo absolvi di e debernan 
pa declara y paga BBO/BAVP y BAZV. E regulacion aki 
no ta valido pa e comerciantenan cu ta explota bienes 
cu e meta pa ricibi entrada permanente. Por ehempel e 
comerciante cu ta ricibi entrada di huur di un propiedad 
inmobil (cas of otro edificio) si lo mester paga BBO/ 
BAVP y BAZV tur luna. 


E cambionan menciona aki ta na vigor entrante 1 di 
januari 2023. 


Kico si mester declara? 
Tur aña e comerciantenan menciona mester raporta e 
volumen di benta (“bedrijfsomzet”) di nan empresa den 
nan declaracion di inkomstenbelasting. Departamento di 
Impuesto ta saca e formulario di declaracion aki tur aña. 
Por ehempel: e formulario di aña 2023 lo sali den aña 
2024. 


Si surpasa e suma maximo di Afl. 50.000 
Si e volumen di benta surpasa Afl. 50.000 durante aña, 
e ora e comerciante tin cu notifica Departamento di 
Impuesto mesora pa e por wordo registra pa BBO/BAVP 
y BAZV. Den e caso aki e comerciante mester cuminsa 
declara y paga BBO/BAVP y BAZV tur luna den e aña 
vigente y durante e añanan cu ta sigui. 

TA BUSCA 


sra. entre 35 y 45 aña pa 
trabao di cas interna. 
Pa informacion yama 
Tel. 582 3023 / 593 8120 
_________________________ 


a v i s o @ b o n d i a . c o m 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TABENDE 
un matras nobo king size 
190 x190 
Fls.300 
Tel.594 5556 


__________________________________________ 
SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 


hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


San Nicolas 
Oranjestad 


Dokter na warda 


Botica na warda 


Oranjestad: 
Kibrahacha 
Tel. 583 4908 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Ki alegria, ora nan a bisa 
mi: 
"Ban cas di Señor!" 
I awor, ata mi aki para na 
bo porta Señor. 
Salmo 122 


Cu hopi tristeza pero 
conforme boluntad di 
DIOS, nos ta anuncia 
fayecimento cristian di: 


Teresita de Cuba 
Mihor conoci como “Chita”, “Treesje” of “Tere” 
*23-8-1933 - †19-2-2023 


Na nomber di su 
Mayornan: 
†Pablo de la Cruz de Cuba y †Ursela de Cuba 
Figaroa 


Rumannan: 
Lucia Leest de Cuba y †Dominico Leest 
†Agnes de Cuba 
†Nicolaas de Cuba y †Rica de Cuba 
†Aloysio “Louis” de Cuba 
y demas rumannan de Cuba 


Prima- y primonan 


Sobrina- y sobrinonan: 
Diana Maduro Leest y Eddy Maduro 
Franklin Leest y Lourdes Leest Maduro 
Lillian Leest 
Irene de Cuba y Quito Nicolaas 
Alice de Cuba 
Margareth de Cuba 
y demas subrina y subrinonan 


Sobre sobrina y sobre sobrinonan: 
Luzdary Patterson Leest, Nathan Patterson y 
Nico Patterson 
Solmaita Yarzagaray Leest y Eltienne Yarzagaray 
Ernand Maduro, Giandra Maduro Dijkhoff, 
Eliyah, Theon y Xeric Maduro 
Naomi Lanoy, Leandro Angela, Chanelle van 
de L’isle y Allyzee Angela 
Abigail Lanoy 
Nora Godfried y famia 
Wladimir Nicolaas y famia 


Rosie 


Ayudante na cas: 
Sra Laly 


Bisiñanan, amistadnan y conocirnan 
Demas famia: de Cuba, Figaroa, Leest, Maduro, 
Nicolaas, 
Patterson, 
Yarzagaray, 
Dijkhoff, 
Lanoy, van de L’isle, Angela, Godfried, Franken, 
Giel, Tromp, Dongen y Ras. 


Acto di entiero lo tuma lugar diasabra 25 di 
februari 2023 for di 2’or pa 4’or di atardi na 
Misa Sta Anna na Noord, despues lo sali pa 
santana catolico na Noord. 


Disculpa nos si den nos tristeza nos por a lubida 
un of mas famia. 
Despues di entiero no ta ricibi bishita di 
condolencia na cas. 

Menschen die wir lieben bleiben für immer, 
denn sie hinterlassen Spuren in unseren Herzen. 


‘Wenn Ihr mich sucht, dann sucht mich in Euren 
Herzen. Habe ich dort einen Platz gefunden, werde 
ich immer bei Euch sein.’ Antoine de Saint-Exupéry 



We deeply regret the loss of a lovable, talented and 
most kind-hearted person who left traces of his life 
in our hearts by his presence. You quietly disappeared 
out of our lives…but never from our hearts and 
minds. You will be missed deeply and we will never 
forget you. 
Emir (Sadi) Sadikovic 
12 januari 1959 - 11 februari 2023 


Mother 
: Bedija and Gunter Dübner 
Sister 
: Suzana and Peter Römer 


Benjamin Römer 
Blended family : Ivolaine and Ricardo 
Yrishar 


Senna 
Jeanine and Gert-Wim 


Jules 
and everyone who loves you...! 


funeral will be held on Thursday Februari 23rd 2023 
at the Aurora Funeral Home from 2pm to 4pm 


Jesus a bisa “ Ami ta resurreccion y 
Bida! Esun cu kere den Mi lo biba 
eternamente.” 


Cu 
profundo 
tristesa 
pero 
conforme cu boluntad di Dios, 
nos ta participa fayecimento di: 
Felicia Franken 
Cariñosamente yama “Chichi” 
*20-11-1939 - †19-02-2023 


Na nomber di su: 
Yiunan: 
Erlinda y Jorge Pinilla-Kelly y yiu Deanna 
Joselito y Sixta Lilive Perozo-Kelly y yiunan 
Ruman: Petra Rosalia Franken 
Famianan: Franken, Pinilla, Kelly, Tromp, Perozo, 
Trimon, Gei, Boekhoudt, Dijkhoff, de Mey, Brete, 
Erasmus 
Nos ta pidi disculpa si den nos tristesa nos por a 
lubida un famia of amistad. 
Acto di despedida y entiero lo tuma lugar na Royal 
Funeral Home diahuebs 23 di februari 2023 di 2’or 
pa 4’or di atardi. 
Despues lo sali pa Santana Central Sabana Basora. 
Nos ta lamenta cu despues di entiero nos no por 
ricibi bishita di condolencia na cas. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu profundo sentimento y memoria carga cu dushi 
momentonan, nos ta anuncia e fayecimento di nos 
kerido, pareha, tata, opa, ruman, tio, primo, sua y 
amigo: 


Jaime Dionisio Coeriël 
*3 di oktober 1934 - †17 di februari 2023 


Na nomber di su: 
Pareha: Ingrid Croes 


Yiu: 
Xiomara Gysbertha- Coeriel y Gurtni Gysbertha. 


Yiunan di criansa: 
Maria Thompson y Manuela Thompson. 


Rumannan: 
Mirna y Kiki Aniceta 
vda. Stella Faneyte 
Ericio Coeriël 


Nietonan: 
Anais Kirindongo-Mogen y Gerald Mogen. 
Jeancarlos Kirindongo y famia. 
Alexander Gysbertha. 
Chaiska Cijntje- Gysbertha y Abdi Cijntje. 
Naemi Gysbertha. 
Nieto di criansa: 
Sueallen Hassell 


Bisanietonan: 
Nathaniel, Ti-pharmy, Safira, Aidan, Amiah y Jean- 
caelen. 


Demas famia: Adele Oster y famia 


Primo(a)nan, subrino(a)nan, sua y cuñanan, ihanan, 
conocirnan/amigo(a)nan di cas di Partido AVP, bisi- 
ñanan, amigo(a)nan cu ta hopi pa menciona y demas 
famia. 


Su dokter di cas: Usha Ramcharan 


Ex-coleganan di Prison Koraal Specht 


Personal di Cas di cuido Oasis y Betesda 


Nos disculpa si den nos tristesa nos por a lubida al- 
gun famia. 


Ta invita demas famia, bisiña, amigo- y conocirnan, 
pa e acto di despedida cual lo tuma lugar diasabra, 25 
di februari 2023, for 9 or pa 11 or di mainta na Aurora 
Funeral Home. Cremacion lo tuma lugar den seno 
familiar. 


Oportunidad pa condolencia lo ta diabierna, 24 di 
februari 2023, for di 7 or pa 9 or di anochi na Aurora 
Funeral Home. 


Ta lamenta cu despues di despedida no ta ricibi bishi- 
ta di condolencia na cas. 


De Mens schikt, maar God 
beschikt 


Met intens verdriet delen wij 
mee dat Rudolf E. Offringa, 
echtgenoot, 
vader,grootvader, 
broer, oom schoonbroer en 
vriend ons heeft verlaten. 


Rudolf E. Offringa 
Zonsopgang: 19 maart 1956 te Den Helder 
Zonsondergang: 14 februari 2023 te Aruba 


Echtgenote: Esther Williams 
Kinderen: 
Quincy Offringa en echtgenote Nienke Offringa 
Sarah-Quita Offringa 
Kleindochter: Yarah Celine-Luz Offringa 
Broers: 
Danny Offringa echtgenote Anja Offringa-Punt 
Pieter Offringa echtgenote Linda Offringa-Lo-Fo- 
Sang 
Schoonzussen: 
Desiana Peeters-Williams en echtgenoot Harry 
Peeters 
Elaine Williams 
Ruth WIlliams 
Natasha Williams-Phatela en echtgenoot Thabang 
Phatela 


Neef: Jurriaan 
Nichtjes: Sanne, Eva & Anne-Fleur in Nederland 
Sandy, Chandra & Mandy in Sint Maarten 
Allyshanee in Nederland 
Itumeleng, Dineo & Senate in Namibië 


Verzorgster: Adriana Castrillon 


Ruud toonde liefde, blijdschap, vrede, geduld, 
vriendelijkheid, mildheid, trouw, tederheid en 
zelfbeheersing 


Condoleance te Aurora Funeral Home:op donderdag 
23 Februari 6pm-9pm. Condoleance & uitvaart op 
vrijdag 24 februari 2pm-4pm gevolgd door begrafenis 
te Sabana Basora Begraafplaats. 


Uitvaart wordt live verzonden via Facebook Obituary 
Aruba op vrijdag 24 februari 2pm-4pm. 


Wij ontvangen graag herinneringen, verhaaltjes en 
condoleances via e-mail: 
Donrodolfo1402@gmail.com 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Gilberto van der Biezen 
*19-11-1934 - †22-02-2022 


Acto di entiero lo wordo anuncia despues. 

E circulo di bida ta completo. 
Banda di nos mayornan, bo a yuda forma nos hogar. 
Bo a cuida nos for chikito y na nos turno nos a cuida 
di bo te na bo ultimo rosea. 
No ta keda nada otro cu un gratitud inmenso pa tur 
loke bo a nifica pa nos, p’asina tanto aña. 


Cu dolor na nos curason pero conforme cu Dios su 
boluntad nos ta anuncia fayecimento di: 


Lucia Gerson Lamiz 
Pa nos cariñosamente yama: ”Tia” 
* 4 di maart 1941 † 21 di februari 2023 


Den nomber di su famia na Aruba: 
Olga 
Gershwin 
Tai Foo 
Atan Jr. y Marushka 
Sarah-Isabel, Silvia-Andrea Lucia, Nicolas 
Emilio y Alva 


Elsa cu a yuda nos cuida Tia cu hopi cariño 


Famia Gerson Lamiz na Republica Dominicana. 
Specialmente su ruman Ana Rita, cu tanto el a stima. 


Palabra di danki na Trinity Quality care service, 
O’Neill Romero, Dr. Yagua y Huisartsenpraktijk 
HOED. 


Ta invita famia, Amistad y conocir pa un acto di 
despedida cu lo tuma lugar: Diasabra 25 di februari 
2023 entre 9or y 11 or di mainta na Royal Funeral 
Home. Di 10:30 pa 11’or di mainta lo tin un respons. 


Lo crema nos Tia den ceno familiar 


Tia a siña nos un oracion cu nos a resa tur anochi 
hunto: 


Angel de mi guardia 
Dulce compañia 
No me desampares 
Ni de noche, ni de dia 
No me dejes solo 
Que sino me perderia 
Que me acompañen siempre 
Jesus, Jose y Maria. 


Cu nos Tia Bella sosega na paz. 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece Cristianamente: 


Manuel Martinho da Silva Cristo 
*04-09-1950 - †18-02-2023 


Na nomber di su: 


Casa: Delfina da Silva 


Yiunan: 
Manuel José da Silva Cristo y Monique van Wylick 
Lidia Maria da Silva Cristo 
Nietanan Stima: 
Olivia da Silva Cristo 
Amalia Maduro 
Madelief da Silva Cristo 


Ruman: 
Maria Conceição Cristo Loefstock 


Cuñanan: 
Maria Rosaria da Silva 
Jose Manuel da Silva y Tina Maduro-da Silva 
Maria Noemi da Silva Rasmijn y Jacinto Rasmijn y 
famia 


Sobrino(a)nan: 
Noemi Rosaria Rasmijn-Boekhout y Anthon Boek- 
hout 
Jacinto Jesus Rasmijn y Cindy Wernet y famia 
Francisco da Silva y Jade da Silva y famia 
Anita Loefstok y famia 
Tomas Loefstok y famia 
Elena Gomes y famia 
Fernando Gomes y famia 


Stima Manera Sobrino(a)nan: 
Laura Boekhout, Nohely Boekhout, Jasmijn da Sil- 
va, Jamilien da Silva, Zane Rasmijn, Dax Rasmijn 


Demas famia Madeira Portugal, na tur su amigonan, 
su dokter di cas: Dr. Marcel Ho Kang You 
Nos disculpa si den nos tristesa nos por a lubida al- 
gun famia. 
Acto di entiero lo tuma lugar diabierna 24 di feb- 
ruari 2023, di 8:30or pa 10:30or di mainta na Misa 
Pro Catedral San Francisco na Oranjestad, despues 
saliendo pa Santana Catolico na Playa. 
Despues di entiero no ta ricibi bishita di condolencia 
na cas. 


Señor ta mi Wardador, pues mi n’ tin falta di nada. 
Den cunucu di yerbe berde, E ta ponemi sosega. E 
ta hibami na awa trankil, pa mi bolbe haya forsa. E ta 
guiami den caminda drechi, fiel na Su nomber. 


Cu inmenso pena y dolor na nos curason, nos ta 
anuncia fayecimento inespera di nos tata, ruman, 
omo y amigo: 


Romulo Simeon Ruiz, 
mihor conoci como “Roque of Roki” 
Naci 05 januari 1945 - Fayece 20 februari 2023. 


Na nomber di su: 
Yiu: Randolph (Randy) Ruiz 


Mayornan: 
†Jozef (Joso) y †Hubertina (Bertha) Ruiz-Tromp 


Rumannan: †Carmen (Chichi, Cam) Figaroa-Ruiz 
†Jose (Jossy) Ruiz y famia 


† Maria Britten-Ruiz y famia 


Francisco (Pancho) Ruiz y famia 


†Theodoor(Dooi, TV) Ruiz y famia. 


†Theresita (Tila)Damiana-Ruiz 


Aura Ruiz 


Aurora Ruiz 


Gabriel (Bibi) Ruiz y famia 


†Tecla (Chinda) Stamper-Ruiz y famia 


Tur su subrino- y subrinanan , Tur su primo- y 
primanan, Tur su bon bisiñanan, Tur su amigonan di 
La Roca, Mangel Halto. 


Demas famia: Ruiz, Figaroa, Blanquicett, Britten, 
Ras, Damiana, Rasmijn, Stamper, Posner, Semeleer, 
Jaramillo, Lacle, Jacobs, Ras, Garcia, Vingal, Schoop, 
v/d Linden, Jeandor, Leo, Rivera, Donata, v/d Bliek, 
Chirino, Yarzagaray, Peguero, Voortman, Henriquez, 
Arends, Dubero, Stroop 


Nos ta pidi disculpa, si den nos tristeza nos por a 
lubida di pone un nomber cu lo mester tabat’ey. 


Acto di entiero lo tuma lugar Diabierna 24 di februari 
2023 for di 9or pa 11or di mainta na Misa Sta Anna na 
Noord, despues lo sali pa santana catolico na Noord. 


"Wie in mij gelooft zal leven, ook 
wanneer hij sterft, en ieder die leeft 
en in mij gelooft zal nooit sterven." 
Joh. 11:25-26 


Conform de wil van God, en na 
een prachtig leven samen, moet 
ik afscheid nemen van mijn lieve 
man. 


Peter B. Markus 
*25 Mei 1946, Voorburg, Ned. 
†19 Februari 2023, Aruba 


Echtgenote: Milda Markus Semeleer 
Broer en zus: Ben Markus & familie in Ned. 
Cocky en Fred van Es & familie in Ned. 
Verdere neven en nichten in Nederland 
Schoonfamilie: Linda Semeleer & familie 
Chinda Semeleer & familie 
Mena en Chato Stamper-Semeleer & familie 
Jerry en Dita Semeleer & familie 
Marlène en Ronny Lacle-Semeleer & familie 


Verzorgster:Ita Ridderstaat 
Verdere families, vrienden en kennissen: 
Markus, van Es, Semeleer, Kelly, Pereira, Stamper, 
Tromp, Lacle, Ron Kapoor & fam., Antonio Silva. 
Vrienden van Superfood. 


Er is gelegenheid tot condoleren en afscheid nemen op 
Vrijdag 24 Februari 2023 van 2:00 tot 4:00 'smiddags 
bij Royal Pray Funeral Home & Crematory. Crematie 
zal plaatsvinden in besloten familiekring. 


In plaats van bloemen of krans kunt u een donatie doen 
t.b.v. de Kankerfonds, er zal een box ter plaatse zijn. 


Tot onze spijt is er geen gelegenheid tot condoleren 
aan huis. 


internacional 

(AP) – Rusia y China a de- 
mostra nan lasonan pro- 
fundo ayera den un serie 
di reunion observa cui- 
dadosamente pa señalnan 
cu Beijing por ofrece e 
Kremlin sosten mas fuerte 
pa su guera na Ucrania. 


E bishita di Wang Yi – e ofi- 
cial mas senior di politica ex- 
terior di Partido Comunista 
Chines – na Moscu ta yega 
mientras e conflicto na Ucra- 
nia ta continua perturbando 
e orden diplomatico global. 
Relacionnan entre Rusia y 
occidente ta den nan punto 
mas abao desde Guera Friu, y 
lasonan entre China y Merca 
tambe ta bao presion serio. 
Moscu a suspende su partici- 
pacion den e ultimo tratado 
di control di arma nuclear 
cu Washington e siman aki. 
Y Merca a expresa preocu- 
pacion den dianan recien 
cu China por provee arma y 
municion pa Rusia. 


Papiando durante inicio di 
combersacionnan cu Wang, 
presidente 
Ruso, 
Vladi- 
mir Putin a elogia e lasonan 
entre e dos pais y a agrega 
cu e Kremlin ta spera cu 
presidente Chines, Xi Jin- 
ping ta bay bishita Rusia. 
E lider Ruso a nota tension- 
nan escalando internaciona- 
lmente, agregando cu “den 
e contexto aki, cooperacion 
entre Republica Popular di 
China y e Federacion Ruso 
riba arena global ta particu- 
larmente importante pa sta- 
bilisa e situacion internacio- 
nal.” 


Mientras Wang a bisa cu “rel- 
acionnan China-Rusia no ta 
dirigi contra ningun pais ter- 
cero y sigur no por ta suheto 
na presion di ningun pais 
tercero,” e espectro di guera 
y e maneranan den cual a sa- 
cudi occidente y su division 
cu Rusia tabata colga riba su 
reunion cu Putin. 
Por ehemplo, Wang a enfatisa 
cu Moscu y Beijing ambos ta 
sostene “multipolaridad y de- 
mocratisacion di relacionnan 


internacional” – un referen- 
cia na nan meta comparti di 
contraresta loke ta percibi 
como dominio Mericano den 
asuntonan global. 


China a nenga di critica e in- 
vasion di Ucrania mientras ta 
echo e declaracion di Moscu 
cu Merca y NATO ta cul- 
pable di provoca e Kremlin. 
Gobierno di Beijing tambe a 
critica e sancionnan imponi 
riba Rusia despues cu a invadi 
Ucrania. Rusia, di su banda, 
a sostene China fuertemente 
memey di tension cu Merca 
tocante Taiwan. 
Ambos nacion a tene un serie 
di ehercicio militar cu a dem- 
ostra nan lasonan di defensa 
cada bes mas cercano. China, 
Rusia y Sur Africa tin eherci- 
cionan di marina e siman aki 
den Ocean Indio. 


E anuncio di Putin diamars 
cu Rusia ta suspende su par- 
ticipacion den e New START 
Treaty, a lanta preocupacion 
tocante e destino di e pacto di 
arma, cual ya tabata tambali- 
ando. 
E movida ta bin despues 
di e decision di Moscu ul- 
timo herfst pa permiti e re- 
anudacion di inspeccionnan 
Mericano di su facilidadnan 
nuclear, pero tambe rechaso 
pa tene un ronda di consulta 
programa bao di e condi- 
cionnan di e pacto. 


Camara inferior di parlamen- 
to Ruso ayera rapidamente a 
sostene e movida di Putin pa 
suspende e tratado, cu ofi- 
cial- y legisladornan must- 
rando e como un advertencia 
di ultimo ora pa Washington 
memey di tensionnan to- 
cante Ucrania. 


Reflehando e postura cau- 
teloso di Beijing, vocero 
di ministerio di Exterior 
Chines, Wang Wenbin a bisa 
cu e tratado tabata clave pa 
paz y stabilidad y a bisa cu 
China ta spera cu “ambos 
banda lo resolve nan diferen- 
cianan adecuadamente.” 


(AP) — Varios cadena di 
supermercado 
Britanico 
a limita e cantidad di al- 
gun berdura y fruta fresco 
cu clientenan por cumpra 
memey di escasez culpa 
riba mal tempo na Spaña 
y Maroco. 


Tesco, e cadena di supermer- 
cado mas grandi den Reino 
Uni, a bisa ayera cu tempo- 
ralmente ta bay limita clien- 
tenan na cumpra tres pro- 
ducto di cada un di tomati, 
promenton y concomber. 
Esaki ta sigui movidanan 
similar di cadenanan rival 
Aldi y Morrisons. 


E plankinan bashi a bira un 
asunto politico, cu oponen- 
tenan di e decision di Reino 
Uni pa bandona Union Eu- 
ropeo culpando Brexit pa e 
escasez di fruta y berdura. 
Pero analistanan di e industria 
ta bisa cu e culpable principal 
tabata mal tempo afectando e 
produccion na Spaña y Ma- 
roco, dos di e proveedornan 
principal di berdura y fruta 
fresco na Reino Uni durante 


winter. 


Spaña tabatin tempo inusual- 
mente friu, mientras Maroco 
tambe a keda afecta pa tem- 
peraturanan friu na januari 
sigui pa ferrynan cancela pa 
motibo di mal tempo den 
ultimo luna. Esey a nifica cu 
a manda menos cuminda pa 
Reino Uni. 


Irlanda – un miembro di EU, 
pero igual cu Reino Uni, un 
isla friu cu ta depende riba 
importacion di temporada – 


tambe a mira escasez di algun 
berdura fresco. 


Andrew Opie, director di 
cuminda y sostenibilidad na 
British Retail Consortium, 
cual ta representa supermer- 
cadonan Britanico a bisa cu 
“supermercadonan ta bon 
den maneha problemanan 
den cadena di suministro y 
awo ta trahando cu agricul- 
tornan pa sigura cu clien- 
tenan por haya acceso na un 
variedad amplio di cuminda 
fresco.” 


(AP) — Ex-presidente Donald Trump 
ayera a critica e respuesta federal na e 
descarilamento di un trein toxico na 
East Palestine, Ohio, como un “traicion” 
durante un bishita na e pueblo unda 
residentenan y lidernan local ta cada bes 
mas frustra, mas cu dos siman despues di 
e desaster. 


Trump a bisa cu e comunidad mester “respu- 
esta y resultadonan” en bes di excuus. El a pa- 
pia na un sede di bombero como mita miya 
for di unda mas di tres decena di bagon di 
trein – incluyendo 11 cargando materialnan 
toxico – a descarila cerca di e linea estatal cu 
Pennsylvania. 
“Den demasiado caso, bo bondad y perserver- 


ancia a ricibi indiferencia y traicion,” Trump 
a bisa. 


E ex-presidente y otro Republicanonan a 
intensifica critica riba e manera con admin- 
istracion di Biden a handle e descarilamento 
dia 3 di februari, cual a resulta den evacu- 
acionnan y miedo di contaminacion di awa 
y aire despues di un kimamento controla di 
kimiconan toxico a bordo di e bagonnan. Ad- 
ministracion di Biden di su banda a critica 
Trump y otro Republicanonan pa a suavisa 
medidanan di seguridad pa trein y protecci- 
onnan ambiental temo cu nan tabata a cargo 
na Washington – maske no tin evidencia cu si 
nan tabata na vigor awo lo a preveni e suceso 
na East Palestine. 


Rusia y China ta mustra 
lasonan memey di maniobra 
tocante Ucrania 


Supermercadonan Britanico ta limita benta di 
algun berdura memey di escasez 


Trump: Respuesta na desaster cu trein na 
East Palestine un “traicion” 


